
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 219 

6 Φεβρουάριου 2004 


ΑΠΟΦΑΣΕΙ Σ 

Αριθ. 125759 

Εφαρμογή του μέτρου 3.5 «Μείωση της Νιτρορύπανσης 
Γεωργικής Προέλευσης» του Άξονα 3 «Γεωργοπερι- 
βαλλοντικά Μέτρα»του Εγγράφου Προγραμματισμού 
Αγροτικής Ανάπτυξης 2000-2006 (ΕΠΑΑ) - Κανονισμός 
(Ε.Κ) 1257/1999 του Συμβουλίου για τη στήριξη της 
αγροτικής ανάπτυξης από το Ευρωπαϊκό Γεωργικό 
Ταμείο Προσανατολισμού και Εγγυήσεων (ΕΓΤΠΕ) - 
Τμήμα Εγγυήσεων. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΕΣΩΤΕΡΙΚΩΝ, 
ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - 
ΓΕΩΡΓΙΑΣ 

Έχοντας υπόψη τις διατάξεις: 

Α. 1 Του άρθρου 29 Α'του Ν. 1558/85 «Κυβέρνηση και 
Κυβερνητικά Όργανα» (ΦΕΚ Α' 137/85) όπως αυτό συ¬ 
μπληρώθηκε με το άρθρο 27 του Ν. 2081/92 (ΦΕΚ Α' 154/ 
92) και αντικαταστάθηκε με το άρθρο 1 του Ν. 2469/97 
(ΦΕΚ Α' 137/97). 

2. Του Ν. 992/79 «Περί Οργανώσεωςτων υπηρεσιών δια 
την εφαρμογή της Συνθήκης Προσχωρήσεως της Ελλά¬ 
δος ειςτας Ευρωπαϊκός Κοινότητας και ρυθμίσεως συνα¬ 
φών θεσμικών οργανωτικών θεμάτων» (ΦΕΚ Α' 280/79). 

3. Του άρθρου 1 παραγρ. 1,2,3του Ν. 1338/83 «Εφαρ¬ 
μογή του Κοινοτικού Δικαίου» (ΦΕΚ Α' 34/83), όπως τρο¬ 
ποποιήθηκε μετο άρθρο 6του Ν. 1440/84 «Συμμετοχή της 
Κοινότητας Άνθρακος και Χάλυβος και του Οργανισμού 
Εφοδιασμού ΕΥΡΑΤΟΜ» (ΦΕΚ Α' 70/84) και του άρθρου 
65του Ν. 1892/90 (ΦΕΚΑ' 101/90). 

4. Των άρθρων 13-29 του Ν. 2637/98 (ΦΕΚ Α' 200/98) 
«Σύσταση Οργανισμού Πληρωμών και Ελέγχου Κοινοτι¬ 
κών Ενισχύσεων Προσανατολισμού και Εγγυήσεων 
(Ο.Π.Ε.Κ.Ε.Π.Ε)» όπως τροποποιήθηκε και συμπληρώθη¬ 
κε με το άρθρο 4 του Ν. 2732/99 (ΦΕΚ Α' 154/99) και το άρ¬ 
θρο 24 του Ν. 2945/01 (ΦΕΚΑ'223/01). 

5. Του Ν.Δ. 131/74 «Περί παροχής οικονομικών ενισχύ¬ 
σεων στη γεωργική, δασική, κτηνοτροφική και αλιευτική 
παραγωγή» (ΦΕΚ Α' 320/74), όπως τροποποιήθηκε με το 
άρθρο 4του Ν. 1409/83 (ΦΕΚΑ' 199/83) και το άρθρο 39 
παρ.10 του Ν. 2065/92 (ΦΕΚΑ' 113/92) και τις διατάξεις 
του άρθρου 11 του Ν. 2512/97 (ΦΕΚ Α' 138/97). 


6. Του άρθρου 28του Ν. 2520/97 (ΦΕΚΑ' 173/97) όπως 
αυτό αντικαταστάθηκε μετο άρθρο 2 παρ. 5του Ν. 2732/ 
99 (ΦΕΚΑ' 154/99) και συμπληρώθηκε μετο άρθρο 23 πα¬ 
ράγραφοι 24-31 του Ν. 2945/01 (ΦΕΚ Α'223/2001). 

7. Του άρθρου 15 του Ν. 2892/01 «Ελαφρύνσεις στη 
φορολογία κεφαλαίου και άλλες διατάξεις» (ΦΕΚ Α' 251/ 
2001 ). 

8. Το Π.Δ. 344/2000 «περί άσκησης του επαγγέλματος 
Γεωτεχνικού» (ΦΕΚ Α' 297/2000). 

9. Το Π.Δ. 81/2002 «Συγχώνευση των Υπουργείων Εθνι¬ 
κής Οικονομίας & Οικονομικών στο Υπουργείο Οικονο¬ 
μίας & Οικονομικών» (ΦΕΚΑ' 57/2002). 

10. Την ΔΙΔΚ/Φ. 1/2/22875/31.10.2001 κοινή απόφαση 
του Πρωθυπουργού και του Υπουργού Εσωτερικών Δη¬ 
μόσιας Διοίκησης και Αποκέντρωσης «Ανάθεση αρμοδιο¬ 
τήτων στους Υφυπουργούς Εσωτερικών Δημόσιας Διοί¬ 
κησης και Αποκέντρωσης» (ΦΕΚ 1480/Β/31.10.2001). 

Β.1 Της Οδηγίας 91/676 (ΕΟΚ) «Για την προστασία των 
νερών από τη νιτρορύπανση γεωργικής προέλευσης», 
της 16190/1335/1997 κοινής υπουργικής απόφασης «Μέ¬ 
τρα και όροι για την προστασία των νερών από τη νιτρο- 
ρύπανση γεωργικής προέλευσης» (ΦΕΚ Β' 519/1997), 
της 19652/1906/1999 κοινής υπουργικής απόφασης 
«Προσδιορισμός των νερών που υφίστανται νιτρορύπαν- 
ση γεωργικής προέλευσης - κατάλογος ευπρόσβλητων 
ζωνών» (ΦΕΚΒ' 1575/1999), της 20419/2522/2001 κοινής 
υπουργικής απόφασης (ΦΕΚ Β' 1212/2001) «Συμπλήρω¬ 
ση της οικ. 19652/1906/1999 Κοινής Υπουργικής Απόφα¬ 
σης», της 25638/2905/2001 κοινής υπουργικής απόφα¬ 
σης για την εφαρμογή του Προγράμματος Δράσης της 
Οδηγίας 91/676 (ΕΟΚ) στο Θεσσαλικό Πεδίο (ΦΕΚ Β' 
1422/2001), της 20417/2520/2001 κοινής υπουργικής 
απόφασης για την εφαρμογή του Προγράμματος Δρά¬ 
σης στη περιοχή του Κωπαϊδικού πεδίου (ΦΕΚ Β' 
1195/2001) και της 20418/2521/2001 κοινής υπουργικής 
απόφασης για την εφαρμογή του Προγράμματος Δράσης 
στην περιοχή της Λεκάνης του Πηνειού του Ν. Ηλείας 
(ΦΕΚΒ' 1197/2001). 

2. Των Κανονισμών: 

• 1257/99 «για τη στήριξη της αγροτικής ανάπτυξης 
από το ΕΓΤΠΕ» όπως τροποποιήθηκε από τον Καν.(ΕΚ) 
1783/2003 και του Καν. (ΕΚ) 445/02 «Περί λεπτομερών κα¬ 
νόνων εφαρμογής του κανονισμού (ΕΚ) 1257/99, όπως 
τροποποιήθηκε από τον Καν. (ΕΚ) 963/2003». 

• 3508/92 «για τη θέσπιση Ολοκληρωμένου Συστήμα¬ 
τος Διαχείρισης και ελέγχου σχετικά με ορισμένα καθε¬ 
στώτα κοινοτικών ενισχύσεων», όπως τροποποιήθηκε με 
τον Καν. (ΕΚ) 1036/99 και τον Καν. (ΕΚ) 1593/2000 και του 
Καν. (ΕΚ) 2419/01 «για τη θέσπιση λεπτομερών κανόνων 
εφαρμογής του ολοκληρωμένου συστήματος διαχείρι¬ 
σης και ελέγχου για ορισμένα καθεστώτα κοινοτικών ενι¬ 
σχύσεων». 

• 1258/99 «περί χρηματοδότησης της Κοινής Γεωργι¬ 
κής Πολιτικής». 

• 1260/99 «περί γενικών διατάξεων για τα Διαθρωτικά 
Ταμεία» και του Καν(ΕΚ) 1685/2000 «περί λεπτομερών κα¬ 
νόνων εφαρμογής του Καν. 1260/99». 

• Της απόφασης Ε(2000) 2733/27.9.2000 της Ευρωπαϊ¬ 
κής Επιτροπής «Περί εγκρίσεως του Εγγράφου Προ¬ 
γραμματισμού Αγροτικής Ανάπτυξης για την Ελλάδα πε¬ 
ριόδου 2000-2006» όπως τροποποιήθηκε με την αριθμ. Ε 
(2003) 3139/22.8.2003 ομοία απόφαση. 

Γ. 1. Της 428/339372/661/2.2.2001 (ΦΕΚ Β' 280/19.3.2001) 
κοινής απόφασης των Υπουργών Γεωργίας και Οικονομι¬ 
κών για την «εφαρμογή του Αγροπεριβαλλοντικού Μέτρου 
του Εγγράφου Προγραμματισμού Αγροτικής Ανάπτυξης 
(ΕΠΑΑ) 2000-2006». 

2. Της 1065956/863/Α0006/15.7.2003 (ΦΕΚ Β' 985/2003) 
κοινής απόφασης του Πρωθυπουργού και Υπουργού Οι¬ 
κονομίας και Οικονομικών «περί καθορισμού αρμοδιοτή¬ 
των στους Υφυπουργούς Οικονομίας και Οικονομικών». 

3. Της 272080/6.9.2002 (ΦΕΚ Β' 1258/26.9.2002) από¬ 
φασης του Υπουργού Γεωργίας περί τροποποίησης της 
371352/16.5.2001 (ΦΕΚ Β' 656/30.5.2001) ομοίας «περί 
σύστασης-οργάνωσης ειδικής υπηρεσίας στο Υπουργείο 
Γ εωργίας μετοντίτλο «Αρχή Διαχείρισης Εγγράφου Προ¬ 
γραμματισμού Αγροτικής Ανάπτυξης-ΕΠΑΑ». 

4. Της 271562/2002 (ΦΕΚ Β' 1042/8.8.2002) απόφασης 
του Υπουργού Γεωργίας «περί εγκρίσεως του 
Ο.Π.Ε.Κ.Ε.Π.Ε. ως Οργανισμού Πληρωμής» από 1.9.2002. 

5. Της 227200/2002 (ΦΕΚ Β' 212/02) απόφασης του 
Υπουργού Γεωργίας «περίαρμοδιοτήτωντωνΔιευθύνσεων 
του Υπουργείου Γ εωργίας μετά την κατάργηση της ΔΙΔΑ- 
ΓΕΠ». Της 394555/2000 (ΦΕΚ/Β/1324/2000) κοινής υπουρ¬ 
γικής απόφασης των Υπουργών ΥΠΕΣΔΔΑ και Γεωργίας 
«περί Ανάθεσης αρμοδιοτήτων του Ο.Π.Ε.Κ.Ε.Π.Ε. στις 
Ν ,Α. της χώρας» με τις τροποποιήσεις αυτής. 

6. Της 523/126710/13.3.2003 (ΦΕΚ Β' 336/03) κοινής 
απόφασης Υπουργών Γεωργίας, Οικονομικών, Εσωτερι¬ 
κών Δημόσιας Διοίκησης και Αποκέντρωσης «Διαδικασία 
και τρόπος πληρωμής των Αγροπεριβαλλοντικών μέτρων 
του Εγγράφου Προγραμματισμού Αγροτικής Ανάπτυξης 
(ΕΠΑΑ) 2000-2006 - Καν(ΕΚ) 1257/99». 

7. Της 85154/574/14.3.2001 απόφασης του Υπουργού 
Γ εωργίας σχετικά με την εφαρμογή του προγράμματος 
«Μείωση της Νιτρορύπανσης Γεωργικής Προέλευσης 
στη Θεσσαλία» του Αγροπεριβαλλοντικού Μέτρου του 
Εγγράφου Προγραμματισμού Αγροτικής Ανάπτυξης 
(ΕΠΑΑ) 2000-2006 όπως συμπληρώθηκε και τροποποιή¬ 
θηκε με τις 85687/966/15.3.02 (ΦΕΚ Β' 369/26.3.2002), 
126367/25.2.2003 (ΦΕΚ Β' 269/5.3.2003) και 127208/ 
1.4.2003 (ΦΕΚ Β' 424/10.4.2003) όμοιες αποφάσεις. 

8. Της 100949/2478/9.10.2000 απόφασης του Υπουρ¬ 
γού Γεωργίας για τους «Κώδικες Ορθής Γεωργικής Πρα¬ 
κτικής» όπως εγκρίθηκαν με την 0(2003) 3139/22.8.2003 
απόφαση της Ευρωπαϊκής Επιτροπής για την τροποποίη¬ 


ση του Εγγράφου Προγραμματισμού Αγροτικής Ανάπτυ¬ 
ξης (ΕΠΑΑ 2000-2006). 

9. Του γεγονότος ότι από τις διατάξεις της παρούσας 
απόφασης την περίοδο 2000-2006 προκαλείται ανάληψη 
νομικών δεσμεύσεων ύψους 111,9 εκατ. € σε βάρος του 
κρατικού προϋπολογισμού που θα αντιμετωπισθεί σύμ¬ 
φωνα με τις 428/339372/661/2.2.2001 (ΦΕΚ Β' 280/ 
19.3.2001) και 523/126710/13.3.2003 κοινές αποφάσεις 
των Υπουργών Οικονομικών και Γ εωργίας από τις πιστώ¬ 
σεις του τακτικού προϋπολογισμού του Υπουργείου Γε- 
ωργίαςτου ΚΑ.5323, Φ.29/110, αποφασίζουμε: 

ΚΕΦΑΛΑΙΟ Α' 

ΓΕΝΙΚΕΣ ΔΙΑΤΑΞΕΙΣ 

Άρθρο 1 
Σκοπός-Στόχοι 

1. Κύριος στόχος του μέτρου είναι: 

ί. Η προστασία των υδάτων απάτη νιτρορύπανση γεωρ¬ 
γικής προέλευσης 

ϋ. Η προστασία των υδατικών πόρων από εξάντληση 

Μί. Η αποκατάσταση της ποιότητας των υπόγειων υδρο- 
φορέων 

ίν. Η βελτίωση της γονιμότητας των εδαφών 

ν. Η προστασία των εδαφών από τη διάβρωση 

2. Για το σκοπό αυτό στα πλαίσια του μέτρου καθορίζο¬ 
νται παρεμβάσεις στις παρακάτω βασικές κατευθύνσεις: 

• Μείωση τουλάχιστο κατά 20% των συνολικά εφαρμο¬ 
ζόμενων ποσοτήτων Ν (αζώτου) για τις επιλέξιμες καλ¬ 
λιέργειες βαμβακιού, αραβοσίτου, βιομηχανικής τομάτας 
και ζαχαροτεύτλων, σε σχέση με τις προβλεπόμενες πο¬ 
σότητες των αντίστοιχων Προγραμμάτων Δράσης της 
Οδηγίας 91/676/ΕΟΚ. Η μείωση αυτή μπορεί να επιτευ¬ 
χθεί με την επιλογή μιας από τις μεθοδολογίες που ανα- 
φέρονται κατωτέρω, στα άρθρα 20 ως 23 της παρούσας. 

• Μείωση της κατανάλωσης αρδευτικού νερού. 

• Λήψη μέτρων για την προστασία των εδαφών από τη 
διάβρωση με τη διαδοχική καλλιέργεια φθινοπωρινών ψυ¬ 
χανθών σε επικλινή εδάφη. 

3. Οι στόχοι θα επιτευχθούν με την εφαρμογή παρεμ¬ 
βάσεων που υπερβαίνουν την εφαρμογή των Κωδίκων 
Ορθής Γεωργικής Πρακτικής (ΚΟΓΠ) και των Προγραμ¬ 
μάτων Δράσης της Οδηγίας 91/676/ΕΟΚ, όπως επιγραμ¬ 
ματικά αναφέρονται στο Παράρτημα II της παρούσας 
απόφασης. 

Άρθρο 2 

Εφαρμογή του Προγράμματος 

1. Εγκρίνεται η τροποποίηση του προγράμματος «Μεί¬ 
ωση της Νιτρορύπανσης Γεωργικής Προέλευσης» του 
γεωργοπεριβαλλοντικού μέτρου 3.5 του Άξονα 3 του Εγ¬ 
γράφου Προγραμματισμού Αγροτικής Ανάπτυξης 
(ΕΠΑΑ) 2000-2006. 

2. Το πρόγραμμα θα εφαρμοστεί από τη Δ/νση Χωροτα¬ 
ξίας και Προστασίας Περιβάλλοντος σε συνεργασία με τη 
Διεύθυνση Παραγωγής και Αξιοποίησης Προϊόντων Φυ¬ 
τών Μεγάλης Καλλιέργειας και τη Δ/νση Εισροών Φυτικής 
Παραγωγής του Υπουργείου Γεωργίας σε θέματα αρμο- 
διότητάς τους και τις αντίστοιχες Δ/νσεις Αγροτικής Ανά¬ 
πτυξης των Νομαρχιακών Αυτοδιοικήσεων (Ν.Α.) στις 
οποίες ανήκουν οι περιοχές παρέμβασης, δηλαδή τις Ν. Α: 

- Καρδίτσας, Λάρισας, Μαγνησίας, Τρικάλων και Φθιώ¬ 
τιδας, όσον αφορά το θεσσαλικό Πεδίο 

- Βοιωτίας για το Κωπαϊδικό Πεδίο 

- και Ηλείας για τη Λεκάνη του Πηνειού Ηλείας. 

Οι λεπτομέρειες εφαρμογής του προγράμματος θα κα¬ 
θοριστούν με Απόφαση του Υπουργού Γεωργίας. 

3. ΟιΔ/νσεις Αγροτικής Ανάπτυξης των Ν.Α. είναι υπεύ¬ 
θυνες για: 

α) την παραλαβή και τον έλεγχο της πληρότητας των 
φακέλων υποψηφιότητας καθώς και τον έλεγχο της συν¬ 
δρομής των προϋποθέσεων ένταξης 
β) το διασταυρωτικό έλεγχο όλων των δικαιολογητικών 
ένταξης και πληρωμής 

γ) τη διενέργεια επιτόπιων και διοικητικών ελέγχων 
δ) την καταχώρηση στη βάση δεδομένων του μηχανο¬ 
γραφικού συστήματος, των στοιχείων των δικαιούχων 
ε) την αναγνώριση και εκκαθάριση της δαπάνης 
στ) τις προβλεπόμενες ενέργειες ανάκτησης των παρα- 
νόμως ή αχρεωστήτως καταβληθέντων ποσών με άμεση 
ανάκτηση ή με συμψηφισμό. 

4. α) Αρμόδιοι φορείς για τις διαδικασίες ελέγχων είναι, 
εκτός από τις Δ/νσεις Αγροτικής Ανάπτυξης των Ν.Α. των 
περιοχών παρέμβασης, η Δ/νση Χωροταξίας και Προστα¬ 
σίας Περιβάλλοντος που έχει και την ευθύνη υλοποίησης 
του μέτρου. 

β) Οργανισμός Πληρωμής είναι ο Ο.Π.Ε.Κ.Ε.Π.Ε., 
γ) Η Διαχειριστική Αρχή του ΕΠΑΑ είναι υπεύθυνη για 
την παρακολούθηση και την αξιολόγηση του μέτρου. 

ΠΡΟΫΠΟΘΕΣΕΙΣ ΕΝΤΑΞΗΣ 
Άρθρο 3 

Δικαιούχοι του Προγράμματος 

Δικαιούχοι του προγράμματος δύναται να θεωρηθούν 
φυσικά πρόσωπα, εφόσον πληρούν τις ακόλουθες προϋ¬ 
ποθέσεις: 

1. α) Είναι γεωργοί (όπως εννοιολογικά προσδιορίζεται 
στο Παράρτημα I). 

β) Από 1/1/2004 ως δικαιούχοι μπορούν να θεωρηθούν 
και παραγωγοί γεωργικών προϊόντων οι οποίοι αντλούν 
εισόδημα από την άσκηση της γεωργικής δραστηριότη¬ 
τας. 

2. Είναι νόμιμοι κάτοχοι γεωργικής εκμετάλλευσης, 
όπως ορίζεται στο Παράρτημα I, η οποία λειτουργεί του¬ 
λάχιστο ένα έτος με οικονομικά αποτελέσματα, με εξαί¬ 
ρεση τις γεωργικές εκμεταλλεύσεις νέων γεωργών και 
διαδόχων της Πρόωρης Συνταξιοδότησης για τους οποί¬ 
ους δεν υπάρχει χρονικός περιορισμός. Δικαιούχοι του 
προγράμματος δεν μπορεί να είναι ταυτόχρονα και δικαι¬ 
ούχοι της Πρόωρης Συνταξιοδότησης. 

Ο κάτοχος μπορεί να είναι ιδιοκτήτης της γεωργικής εκ¬ 
μετάλλευσης ή να την εκμεταλλεύεται με νόμιμη σχέση 
(π.χ. μίσθωση κ.λ.π.). Στην τελευταία περίπτωση πρέπει 
να προσκομίσει παραστατικά κατοχής, πενταετούς του¬ 
λάχιστον διάρκειας. 

3. Αξιοποιούν στις περιοχές παρέμβασης επιλέξιμες 
εκτάσεις. 

4. Αναλαμβάνουν τις υποχρεώσεις του άρθρου 5 και 
αποδέχονται τις διαδικασίες των άρθρων 8-18 της πα¬ 
ρούσας. 

Άρθρο 4 

Πεδίο εφαρμογής 

I. Γεωγραφική κάλυψη (περιοχές παρέμβασης) 

1. Οι περιοχές παρέμβασης είναι εκείνες που περιλαμ¬ 
βάνονται σε ζώνες οι οποίες έχουν χαρακτηριστεί ως ευ¬ 
πρόσβλητες από τη νιτρορύπανση γεωργικής προέλευ¬ 
σης, βάσει της Οδηγίας (ΕΟΚ) 91/676, η οποία ενσωμα¬ 


τώθηκε στην ελληνική νομοθεσία με την 16190/1335 κοι¬ 
νή υπουργική απόφαση (ΦΕΚ 519/Β725.6.1997). Ο κατά¬ 
λογος των ευπρόσβλητων ζωνών προσδιορίστηκε με την 
αριθμ. 19652/1906 κοινή υπουργική απόφαση (ΦΕΚ 
1575/Β75.9.1999). 

2. Οι περιοχές αυτές είναι: 

Α. ΘΕΣΣΑΛΙΑ 

Το μέτρο θα εφαρμοσθεί στους νομούς Μαγνησίας, Λά¬ 
ρισας, Καρδίτσας, Τρικάλων και στην περιοχή της τέως 
Επαρχίας Δομοκού του νομού Φθιώτιδας. 

Στις περιοχές αυτές προτεραιότητα θα δοθεί στις ζώνες 
I (Υψηλήςευαισθησίας) και II (Μέσης ευαισθησίας), με βά¬ 
ση την ευκολία εισαγωγής και διακίνησης των ρύπων 
εντός αυτών καθώς και τα επίπεδα συγκέντρωσης νιτρι¬ 
κών στα υπόγεια νερά και θα εφαρμοστεί στις εδαφικές 
κλάσεις I, II, III, VI, VII, VIII όπως αυτές έχουν προσδιορι- 
σθεί και οριοθετηθεί στο πρόγραμμα δράσης για το Θεσ- 
σαλικό πεδίο, κοινή υπουργική απόφαση 25638/ 2905/ 
22.10.2001 (ΦΕΚ 1422/Β /2001), σύμφωνα με την Οδηγία 
91/676/ΕΟΚ. Μέσα στις ως άνω ζώνες, ως περιοχές προ¬ 
τεραιότητας καθορίζονται οι αρδευόμενος εκτάσεις με 
γεωτρήσεις υψηλής συγκέντρωσης νιτρικών και οι περιο¬ 
χές εξάντλησης των υπόγειων υδροφορέων. 

Το μέτρο θα εφαρμοστεί σε έκταση 600.000 στρεμμά¬ 
των για την περίοδο 2000-2006, με επιλέξιμες καλλιέργει¬ 
ες αυτές της παραγράφου 11-1 του παρόντος άρθρου. 

Η κατανομή της επιλέξιμης έκτασης ανά έτος και Νο¬ 
μαρχιακή Αυτοδιοίκηση θα καθορίζεται με Απόφαση του 
Γ ενικού Γ ραμματέα του Υπουργείου Γ εωργίας. 

Β. ΚΩΠΑΪΔΑ 

Το μέτρο θα εφαρμοσθεί στο Νομό Βοιωτίας και στις 
ζώνες I και II (υψηλής και μέσης ευαισθησίας αντίστοιχα), 
όπως αυτές έχουν προσδιορισθεί στο πρόγραμμα δρά¬ 
σης για την περιοχή του Κωπάίδικού πεδίου κοινή υπουρ¬ 
γική απόφαση 20417/2520/01 (ΦΕΚ 1195/Β/14.9.2001), 
σύμφωνα με την Οδηγία 91/676/ΕΟΚ. Μέσα στις ως άνω 
ζώνες ως περιοχές προτεραιότητας καθορίζονται οι αρ¬ 
δευόμενος εκτάσεις με γεωτρήσεις υψηλής συγκέντρω¬ 
σης νιτρικών και οι περιοχές εξάντλησης των υπόγειων 
υδροφορέων. 

Το μέτρο θα εφαρμοστεί σε έκταση 300.000 στρεμμά¬ 
των για την περίοδο 2004-2006, με επιλέξιμες καλλιέργει¬ 
ες αυτές της παραγράφου 11-1 του παρόντος άρθρου. 

Η κατανομή της επιλέξιμης έκτασης για κάθε έτος θα 
καθορίζεται με Απόφαση του Γενικού Γραμματέα του 
Υπουργείου Γεωργίας. 

Γ. ΠΗΝΕΙΟΣ Ν. ΗΛΕΙΑΣ 

Το μέτρο θα εφαρμοσθεί στο Νομό Ηλείας και στις ζώ¬ 
νες I και II (υψηλής και μέσης ευαισθησίας αντίστοιχα), 
όπως αυτές έχουν προσδιορισθεί στο πρόγραμμα δρά¬ 
σης για τη Λεκάνη του Πηνειού Ν. Ηλείας, κοινή υπουργι¬ 
κή απόφαση 20418/2521/01 (ΦΕΚ 1197/Β/14.9.2001) 
σύμφωνα με την Οδηγία 91/676/ΕΟΚ. Μέσα στις ως άνω 
ζώνες ως περιοχές προτεραιότητας καθορίζονται οι αρ¬ 
δευόμενος εκτάσεις με γεωτρήσεις υψηλής συγκέντρω¬ 
σης νιτρικών και οι περιοχές εξάντλησης των υπόγειων 
υδροφορέων. 

Το μέτρο θα εφαρμοστεί σε έκταση 30.000 στρεμμάτων 
για την περίοδο 2004-2006, με επιλέξιμες καλλιέργειες 
τον αραβόσιτο και τη βιομηχανική τομάτα. 

Η κατανομή της επιλέξιμης έκτασης για κάθε έτος θα 
καθορίζεται με Απόφαση του Γενικού Γραμματέα του 
Υπουργείου Γεωργίας. 

3. Εάν σε κάποια από τις περιοχές παρέμβασης τα όρια 
των ζωνών I και II τέμνουν τις καλλιεργούμενες εκτάσεις 
ενός Δημοτικού Διαμερίσματος που δεν ανήκει σε μια από 
τις παραπάνω ζώνες, τότε θεωρείται ότι εντάσσεται στην 
αντίστοιχη επιλέξιμη ζώνη το σύνολο των γεωργικών 
εκτάσεων του Δημοτικού Διαμερίσματος. 

4. Εάν σε μια περιοχή παρέμβασης, η επιλέξιμη έκταση, 
ανά έτος και ανά Νομαρχιακή Αυτοδιοίκηση, δεν καλυ¬ 
φθεί από αιτήσεις παραγωγών των οποίων οι εκμεταλ¬ 
λεύσεις βρίσκονται στις ζώνες I και II (υψηλής και μέσης 
ευαισθησίας αντίστοιχα), παρέχεται η δυνατότητα στους 
παραγωγούς των οποίων οι εκμεταλλεύσεις βρίσκονται 
στη ζώνη III (χαμηλής ευαισθησίας) να υποβάλλουν αιτή¬ 
σεις για να ενταχθούν στο πρόγραμμα σύμφωνα με τη σει¬ 
ρά κατάταξης που θα δημιουργηθεί βάσει των κριτηρίων 
επιλεξιμότητας. 

II. Τομεακή κάλυψη - Επιλέξιμες εκτάσεις 

1. Επιλέξιμες εκτάσεις σε επίπεδο προγράμματος ορί¬ 
ζονται οι γεωργικές αρδευόμενες εκτάσεις των περιοχών 
εφαρμογής του προγράμματος που καλλιεργούνται με 
τις ακόλουθες επιλέξιμες καλλιέργειες: 

ί. βαμβάκι 

Ν. αραβόσιτο 

ίϋ. βιομηχανική τομάτα 

ίν. ζαχαρότευτλα 

με εξαίρεση το Νομό. Ηλείας όπου επιλέξιμες καλλιέρ¬ 
γειες είναι μόνον ο αραβόσιτος και η βιομηχανική τομάτα. 

2. Επιλέξιμες εκτάσεις σε επίπεδο τελικού δικαιούχου 
(παραγωγού) ορίζονται συγκεκριμένα, με καθορισμένο 
χαρτογραφικό υπόβαθρο, αρδευόμενο αγροτεμάχια των 
περιοχών εφαρμογής του προγράμματος, που καλλιερ¬ 
γήθηκαν και δηλώθηκαν στο ΟΣΔΕ, δύο από τα τρία τε¬ 
λευταία έτη πριν από την υποβολή του φακέλου υποψη¬ 
φιότητας, με μια τουλάχιστον από τις επιλέξιμες καλλιέρ¬ 
γειες της προηγούμενης παραγράφου, γεγονός το οποίο 
θα πιστοποιείται με την προσκόμιση των δηλώσεων του 
ΟΣΔΕ για τα έτη αυτά ή με άλλα νόμιμα παραστατικά 
όπως καθορίζονται στο άρθρο 10 παράγραφος 1-ίϋ. 

Άρθρο 5 

Υποχρεώσεις - Δεσμεύσεις δικαιούχων 

Οι ενδιαφερόμενοι που πληρούν τις προϋποθέσεις των 
άρθρων 3 και 4 και επιθυμούν να ενταχθούν στο πρό¬ 
γραμμα θα πρέπει να αναλάβουν τις ακόλουθες υποχρε¬ 
ώσεις: 

1. Να εφαρμόσουν το πρόγραμμα για περίοδο πέντε 
(5) ετών, κατά την οποία θα πρέπει να τηρούν τις υπο¬ 
χρεώσεις που απορρέουν από αυτό. Το χρονικό διάστη¬ 
μα των πέντε ετών αρχίζει να προσμετράται από την ημε¬ 
ρομηνία υπογραφής της σύμβασης η οποία αποτελεί το 
σημείο έναρξης των υποχρεώσεων των παραγωγών και 
υπογράφεται πριν την έναρξη της καλλιεργητικής πε¬ 
ριόδου. Εξαιρούνται οι περιπτώσεις που συμβάσεις με 
τους δικαιούχους υπογράφονται μετά την έναρξη της 
καλλιεργητικής περιόδου οπότε η ισχύς τους και κατά 
συνέπεια οι δεσμεύσεις των παραγωγών που ορίζονται 
σ' αυτές, αρχίζουν την επόμενη καλλιεργητική περίοδο, 
η οποία συνιστάτο πρώτο έτος της πενταετούς δέσμευ¬ 
σης. 

Ειδική ρύθμιση για το πρώτο έτος εφαρμογής της πα¬ 
ρούσας θα γίνει με απόφαση του Υπουργού Γεωργίας. 

Η καλλιεργητική περίοδος αρχίζει με τη σπορά των φθι¬ 
νοπωρινών σιτηρών και τελειώνει με τη συλλογή της επι¬ 


λέξιμης καλλιέργειας. Για κάθε Νομαρχιακή Αυτοδιοίκη¬ 
ση η καλλιεργητική περίοδος καθορίζεται με σχετική από¬ 
φαση του οικείου Νομάρχη, η οποία και κοινοποιείται στη 
Δ/νση Χωροταξίας και Προστασίας Περιβάλλοντος κα¬ 
θώς και στον Ο.Π.Ε.Κ.Ε.Π.Ε. 

2. Να διατηρούν σταθερή και αμετάβλητη την έκταση 
των συγκεκριμένων αγροτεμαχίων που έχουν εντάξει στο 
πρόγραμμα, καθ’ όλη τη διάρκεια της πενταετίας. Αντικα¬ 
τάσταση των ενταγμένων αγροτεμαχίων με άλλα ή μετα¬ 
βολή της έκτασης αυτών, κατά τη διάρκεια της πενταε¬ 
τούς δέσμευσης, δεν επιτρέπεται εκτός περιπτώσεων 
ανωτέρας βίας, όπως ορίζεται στο άρθρο 6, οπότε και 
υπογράφεται τροποποιητική σύμβαση για το υπόλοιπο 
της πενταετίας η οποία συσχετίζεται με την αρχική σύμ¬ 
βαση. Μη τήρηση των ανωτέρω όρων επισύρει την επιβο¬ 
λή κυρώσεων, όπως ορίζεται στο άρθρο 28 παράγραφος 
111-2 και 111-3 της παρούσας. 

3. Να συνάψουν σύμβαση με γεωπόνο-σύμβουλο που 
θα είναι υπεύθυνος για τη σύνταξη του Σχεδίου Περιβαλ¬ 
λοντικής Διαχείρισης (ΣΠΔ), των ετήσιων απολογιστικών 
εκθέσεων καθώς και για την εν γένει παρακολούθηση και 
συμβουλευτική υποστήριξη της εκμετάλλευσης. 

4. Να τηρούν πιστά το ΣΠΔ καθ’ όλη τη διάρκεια της δέ¬ 
σμευσής τους. 

5. Να τηρούν στην εκμετάλλευσή τους, φάκελο του 
αγροπεριβαλλοντικού προγράμματος που να περιλαμβά¬ 
νει τα εξής στοιχεία κατά υποφάκελο: 

α) Υποφάκελος Α ο οποίος περιλαμβάνει τα κάτωθι: 

- Αντίγραφα όλων των εγγράφων, τα οποία ο δικαιούχος 
υποβάλλει κατά την ένταξή του στο πρόγραμμα, όπως 
ορίζονται στο άρθρο 10 παραγ. 1 της παρούσας. 

- Την υπογραφείσα σύμβαση 

- Τις ετήσιες απολογιστικές εκθέσεις 

- Τις ετήσιες αιτήσεις πληρωμής 

- Τις αιτήσεις δηλώσεις εφαρμογής του Ολοκληρωμέ¬ 
νου Συστήματος Διαχείρισης & Ελέγχου (ΟΣΔΕ) για όλα 
τα έτη 

- Την αλληλογραφία του με τις ελεγκτικές αρχές 

- Λοιπά δικαιολογητικά και έγγραφα 

β) Υποφάκελος Β ο οποίος περιλαμβάνει τα παραστατι¬ 
κά αγοράς και πώλησης (τιμολόγια, Δελτία Αποστολής, 
Αποδείξεις) των καλλιεργητικών εισροών της εκμετάλ¬ 
λευσης. 

Οι Αγροπεριβαλλοντικοί φάκελοι φυλάσσονται από 
τους δικαιούχους για τρία χρόνια μετά τη λήξη της πε¬ 
νταετίας (3 χρόνια μετά την ημερομηνία τελευταίας πλη¬ 
ρωμής). 

6. Να εφαρμόζουν τους Κώδικες Ορθής Γεωργικής 
Πρακτικής (ΚΟΓΠ) στο σύνολο της εκμετάλλευσής τους, 
όπως έχουν εγκριθεί με την Ε(2003) 3139/22.8.2003 από¬ 
φαση της Ευρωπαϊκής Επιτροπής, την κοινή υπουργική 
απόφαση 42195/2002 για τα διοικητικά μέτρα στήριξης 
της βαμβακοκαλλιέργειας και μείωσης της περιβαλλοντι¬ 
κής επιβάρυνσης (ΦΕΚ 547/Β72.5.2002) όπως τροποποι¬ 
ήθηκε με την υπ’ αρ. 36220/29.1.2003 ομοία, καθώς καιτις 
τυχόν νέες αποφάσεις ή τροποποιητικές αυτών που θα 
εκδοθούν κατά τη διάρκεια εφαρμογής του προγράμμα¬ 
τος. 

Η εφαρμογή των Κωδίκων Ορθής Γεωργικής Πρακτικής 
και των Προγραμμάτων Δράσης της Οδηγίας 91/676/ 
ΕΟΚ, αποτελεί υποχρέωση όλων των παραγωγών για το 
σύνολο της εκμετάλλευσής τους και δεν χορηγούνται ενι¬ 
σχύσεις για τη τήρηση αυτών. 

7. Να εφαρμόζουν τα Προγράμματα Δράσης της Οδη¬ 
γίας 91/676/ΕΟΚ σε κάθε περιοχή παρέμβασης. Επίσης 
σε περιοχές του Δικτύου ”Φύση 2000”, να εφαρμόζουν 
τις ειδικές απαιτήσεις οι οποίες ισχύουν και έχουν προκύ- 
ψει από Διαχειριστικά Σχέδια στο πλαίσιο της εφαρμογής 
της Οδηγίας 92/43/ΕΟΚ. 

8. Να τηρούν τις δεσμεύσεις σε μια από τις μεθοδολο¬ 
γίες που περιγράφονται κατωτέρω, στα άρθρα 20-23 της 
παρούσης. 

9. Να υποβάλλουν κάθε χρόνο αίτηση-δήλωση στο 
ΟΣΔΕ από την οποία προκύπτουν οι χαρτογραφικές ανα¬ 
φορές των αγροτεμαχίων που εντάσσονται στο μέτρο. 

10. Να υποβάλλουν μια φορά το έτος, αίτηση πληρω¬ 
μής, με τα απαραίτητα δικαιολογητικά σύμφωνα με τη 
σχετική Απόφαση του Υπουργού Γεωργίας. 

11. Να αποδέχονται τον έλεγχο, να διευκολύνουν και να 
συνεργάζονται με τα Εθνικά και Κοινοτικά ελεγκτικά όρ¬ 
γανα για όλα τα θέματα που αφορούν στην εφαρμογή του 
προγράμματος. 

Άρθρο 6 
Ανωτέρα βία 

1. Οι δικαιούχοι απαλλάσσονται των υποχρεώσεων που 
έχουν αναλάβει, εφόσον συντρέχουν αποδεδειγμένοι λό¬ 
γοι ανωτέρας βίας ή ανυπαίτιας αντικειμενικής αδυνα¬ 
μίας. 

2. Με την επιφύλαξη συγκεκριμένων περιστάσεων που 
πρέπει να ληφθούν υπόψη στις μεμονωμένες περιπτώ¬ 
σεις, ως περιπτώσεις ανωτέρας βίας σύμφωνα με το άρ¬ 
θρο 33 του Καν(ΕΚ) 445/02, μπορούν να χαρακτηριστούν 
ιδίως τα ακόλουθα πραγματικά περιστατικά: 

• Ο θάνατος του δικαιούχου. 

• Η μακροχρόνια ανικανότητα του δικαιούχου να ασκή¬ 
σει γεωργική δραστηριότητα που προέκυψε όμως μετά 
την ένταξη στο πρόγραμμα. 

• Η απαλλοτρίωση σημαντικού τμήματος της εκμετάλ¬ 
λευσης εφόσον δεν ήταν προβλέψιμη την ημερομηνία 
ανάληψης της δέσμευσης. 

• Η σοβαρή φυσική καταστροφή σημαντικού μέρους 
της έκτασης της εκμετάλλευσης (π.χ. ακραία καιρικά φαι¬ 
νόμενα, πλημμύρες, ξηρασίες κ.λ.π.). 

3. Η γνωστοποίηση των περιπτώσεων ανωτέρας βίας 
και οι σχετικές κατά περίπτωση αποδείξεις στοιχειοθέτη- 
σήςτης, σύμφωνα με το άρθρο 8 της 523/13.3.2003 κοι¬ 
νής υπουργικής απόφασης (ΦΕΚ336/Β720.3.2003), υπο¬ 
βάλλονται στην οικεία Δ/νση Αγροτικής Ανάπτυξης, εγ- 
γράφως εντός τριάντα (30) εργάσιμων ημερών από την 
ημερομηνία που ο δικαιούχος είναι σε θέση να το πράξει, 
σύμφωνα με το άρθρο 33 του Καν(ΕΚ) 445/2002 όπως αυ¬ 
τό τροποποιήθηκε με το άρθρο 1 παράγραφος 1 του Καν 
(ΕΚ) 963/2003. Οι Δ/νσεις Αγροτικής Ανάπτυξης διαβιβά¬ 
ζουν στον Ο.Π.Ε.Κ.Ε.Π.Ε. πλήρη φάκελο των περιπτώσε¬ 
ων ανωτέρας βίας στον οποίο περιλαμβάνουν τα σχετικά 
δικαιολογητικά συνοδευόμενα από λεπτομερή έκθεση 
της οικείας υπηρεσίας προκειμένου να εξετασθούν στις 
περιπτώσεις που αυτό κριθεί αναγκαίο, από το Ειδικό 
Γ ραφείο Κοινοτικού Δικαίου του Νομικού Συμβουλίου του 
Κράτους (Ν.Σ.Κ), το οποίο και θα αποφαίνεταιτελικά ανη 
συγκεκριμένη περίπτωση μπορεί να χαρακτηριστεί ως 
ανωτέρα βία. 


Άρθρο 7 

Απαλλαγή από τις δεσμεύσεις 

Οι δικαιούχοι απαλλάσσονται των υποχρεώσεων που 
απορρέουν από την παρούσα στις ακόλουθες περιπτώ¬ 
σεις: 

1. Με τη λήξη της πενταετούς σύμβασής τους. 

2. Στις περιπτώσεις ανωτέρας βίας ή ανυπαίτιας αντι¬ 
κειμενικής αδυναμίας όπως αυτές καθορίζονται στο άρ¬ 
θρο 6 της παρούσας, εφόσον γίνουν δεκτές από την αρ¬ 
μόδια αρχή. 

3. Στις περιπτώσεις παραχώρησης της εκμετάλλευσης 
είτε σε νέο γεωργό, στα πλαίσια εφαρμογής του Μέτρου 
3.1 του Ε.Π. «Αγροτική Ανάπτυξη - Ανασυγκρότηση της 
Υπαίθρου», είτε στα πλαίσια της πρόωρης συνταξιοδότη- 
σης με την προϋπόθεση ότι ο νέος γεωργός ή ο διάδοχος 
αναλάβει με νέα σύμβαση το σύνολο των δεσμεύσεων 
που απορρέουν από την παρούσα και μέχρι την ολοκλή¬ 
ρωση της πενταετίας. 

ΚΕΦΑΛΑΙΟ Β' 

ΔΙΑΔΙΚΑΣΙΑ ΕΝΤΑΞΗΣ 

Άρθρο 8 
Δημοσιοποίηση 

1. Για την αντικειμενική εφαρμογή του προγράμματος, 
η Διαχειριστική Αρχή του ΕΠΑΑ, σε συνεργασία με τη 
Δ/νση Χωροταξίας και Προστασίας Περιβάλλοντος και τις 
Δ/νσεις Αγροτικής Ανάπτυξης των Νομαρχιακών Αυτοδι¬ 
οικήσεων, στην περιοχή ευθύνης των οποίων εφαρμόζε¬ 
ται το πρόγραμμα, μεριμνά για τη Δημοσιοποίηση του 
προγράμματος αμέσως μετά τη δημοσίευση και θέση σε 
ισχύ της απόφασης του Υπουργού Γ εωργίας που θα ακο¬ 
λουθήσει την έκδοσή της παρούσας, με την οποία θα κα¬ 
θορίζονται οι λεπτομέρειες εφαρμογής του. 

2. Η Δημοσιοποίηση συνίσταται στην ενημέρωση του 
αγροτικού πληθυσμού, και ιδίως των εν δυνάμει δικαιού¬ 
χων, με όλα τα πρόσφορα μέσα, (ενημερωτικές συγκε¬ 
ντρώσεις, φυλλάδια, δημοσιεύσεις στα τοπικά Μέσα Μα¬ 
ζικής Επικοινωνίας,) ενημέρωσης των τοπικών φορέων 
καθώς και με προβολή μέσα από τις ηλεκτρονικές σελίδες 
του Υπουργείου Γεωργίας και των Νομαρχιακών Αυτοδι¬ 
οικήσεων. 

Άρθρο 9 

Πρόσκληση Εκδήλωσης Ενδιαφέροντος 

1. Τη δημοσιοποίηση του προγράμματος ακολουθεί δη¬ 
μόσια πρόσκληση εκδήλωσης ενδιαφέροντος για την 
υποβολή υποψηφιοτήτων, μετά από σχετική εγκύκλιο της 
Δ/νσης Χωροταξίας και Προστασίας Περιβάλλοντος, σε 
συνεργασία με τη Διαχειριστική Αρχή του ΕΠΑΑ, προς τις 
Δ/νσεις Αγροτικής Ανάπτυξης των Ν.Α. των περιοχών 
εφαρμογής του προγράμματος. Η πρόσκληση ενδιαφέ¬ 
ροντος γίνεται μια φορά κάθε χρόνο, και οι διαδικασίες 
της θα συμπεριληφθούν στην Απόφαση του Υπουργού 
Γεωργίας. 

2. Στην πρόσκληση εκδήλωσης ενδιαφέροντος θα ανα- 
φέρονται: 

• οι όροι και οι προϋποθέσεις ένταξης στο μέτρο 

• τα κριτήρια επιλεξιμότητας 

• οι Υπηρεσίες και οι Φορείς από όπου οι ενδιαφερόμε¬ 
νοι μπορούν να λάβουν πληροφορίες και έντυπο υλικό 




2374 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


• τα απαραίτητα δικαιολογητικά για την υποβολή του 
φακέλου υποψηφιότητας 

• η αρμόδια υπηρεσία παραλαβής του φακέλου υπο¬ 
ψηφιότητας 

• η καταληκτική ημερομηνία υποβολής των φακέλων 

• ότι το μέτρο είναι συγχρηματοδοτούμενο από το Ευ¬ 
ρωπαϊκό Γεωργικό Ταμείο Προσανατολισμού και Εγγυή¬ 
σεων (Ε.Γ.Τ.Π.Ε.) - Τμήμα Εγγυήσεων, με ποσοστό 75%. 

Άρθρο 10 

Υποβολή Φακέλων υποψηφιότητας 

1. Οι ενδιαφερόμενοι αφού λάβουν γνώση της πρό¬ 
σκλησης εκδήλωσης ενδιαφέροντος και επιθυμούν να 
ενταχθούν στο πρόγραμμα, θα πρέπει να υποβάλλουν 
στην οικεία Δ/νση Αγροτικής Ανάπτυξης- και εντός των 
χρονικών ορίων που ορίζονται στην πρόσκληση εκδήλω¬ 
σης ενδιαφέροντος - φάκελο υποψηφιότητας, που θα πε¬ 
ριέχει: 

ί. Αίτηση Ένταξης σύμφωνα με το υπόδειγμα της 
Υπουργικής Απόφασης. 

Ν. Παραστατικά νόμιμης κατοχής και χρήσης της εκμε¬ 
τάλλευσης, που πρέπει να περιλαμβάνουν τίτλους ιδιο¬ 
κτησίας ή μισθωτήρια συμβόλαια πενταετούς τουλάχι¬ 
στον διάρκειας με θεώρηση βεβαίας χρονολογίας, που 
συνοδεύονται από αντίγραφα τοπογραφικών ή/και σκαρι¬ 
φήματα όπου αυτά υπάρχουν. 

ίϋ. Αντίγραφο της Αίτησης-Δήλωσης του Ολοκληρω¬ 
μένου Συστήματος Διαχείρισης και Ελέγχου (ΟΣΔΕ) για 
τα δύο από τα τρία τελευταία έτη πριν την υποβολή του 
φακέλου υποψηφιότητας, όπου φαίνεται ότι για τα έτη 
αυτά οι εκτάσεις που πρόκειται να ενταχθούν στο πρό¬ 
γραμμα καλλιεργήθηκαν με μια από τις επιλέξιμες καλ¬ 
λιέργειες του άρθρου 4 παράγραφος 11-1 της παρού- 
σης. Στηνπερίπτωση μη υποβολής αίτησης ΟΣΔΕ γιατα 
έτη 2001 και 2002 για τις καλλιέργειες βιομηχανικής το¬ 
μάτας και ζαχαροτεύτλων, θα προσκομίζονται παρα¬ 
στατικά έγγραφα από τα οποία αποδεικνύεται η πραγ¬ 
ματοποίηση της καλλιέργειας για τα έτη αυτά (συμβό¬ 
λαια, αίτηση για τη χορήγηση ενίσχυσης στο αντίστοιχο 
καθεστώς κ.α). 

ίν. Αντίγραφο του συμβολαίου που συνάπτει ο παραγω¬ 
γός με τη βιομηχανία ζάχαρης ή τα εργοστάσια επεξερ¬ 
γασίας βιομηχανικής τομάτας. Σε περίπτωση αδυναμίας 
προσκόμισης των παραπάνω συμβολαίων κατά το στάδιο 
της υποβολήςτου φακέλου υποψηφιότητας, παρέχεται η 
δυνατότητα στους παραγωγούς να καταθέσουντα παρα¬ 
πάνω δικαιολογητικά πριν την υπογραφή της σύμβασης. 

ν. Αποδεικτικά της ιδιότητας του γεωργού, που δύναται 
να είναι: 

• Για τους ασφαλισμένους στον ΟΓΑ προσκόμιση φω¬ 
τοτυπίας της σελίδας του βιβλιαρίου ασφάλισης του ΟΓΑ 
στην οποία να προκύπτει το πρόσφατο της θεώρησης. 

• Για τις λοιπές περιπτώσεις (ασφαλισμένους σε άλλα 
ταμεία πλην ΟΓΑ) αντίγραφα των δηλώσεων φορολογίας 
εισοδήματος έντυπο Ε1 των τριών τελευταίων ετών για 
τον έλεγχο του ποσοστού συμμετοχής του γεωργικού ει¬ 
σοδήματος στο συνολικό εισόδημα. 

νί. Από 1/1/2004 όπου δικαιούχοι μπορούν να είναι και 
παραγωγοί γεωργικών προϊόντων, προσκομίζεται αντί¬ 
γραφο την δήλωσης φορολογίας εισοδήματος Ε1 του 
προηγούμενου έτους από το οποίο θα προκύπτει γεωργι¬ 
κό εισόδημα. 

νϋ. Σχέδιο Περιβαλλοντικής Διαχείρισης (ΣΠΔ). 


Το ΣΠΔ αποτελεί ένα δετές σχέδιο το οποίο περιγράφει 
την υφιστάμενη κατάσταση της εκμετάλλευσης, τους 
στόχους της περιβαλλοντικής διαχείρισης και τη στρατη¬ 
γική επίτευξής τους. Συντάσσεται από γεωπόνο, μέλος 
του ΓΕΩΤ.Ε.Ε. και συνοδεύεται από σκαρίφημα της ευ¬ 
ρύτερης περιοχής στην οποία εντάσσονται τα αγροτεμά- 
χια. 

νίϋ. Σύμβαση με γεωπόνο σύμβουλο 
ίχ. Αντίγραφο της πρώτης σελίδας του τραπεζικού βι¬ 
βλιαρίου της ΑΤΕ, στο οποίο είναι ο πρώτος δικαιούχος 
χ. Φωτοτυπία τελευταίου εκκαθαριστικού της Εφορίας 
ή άλλου παραστατικού, όπου θα αναφέρεται ο ΑΦΜ του 
δικαιούχου, σε περίπτωση που αυτός δεν προκύπτει από 
τα προαναφερόμενα δικαιολογητικά. 

χί. Άλλα δικαιολογητικά ή έγγραφα τα οποία η οικεία 
Δ/νση Αγροτικής Ανάπτυξης κρίνει απαραίτητο να προ¬ 
σκομίσει ο παραγωγός. 

2. Ο φάκελος υποψηφιότητας θεωρείται πλήρης, εφό¬ 
σον περιέχει το σύνολο των παραπάνω παραστατικών και 
είναι συμπληρωμένα δεόντως και ευκρινώς όλα τα πεδία 
των εντύπων που αφορούν τον ενδιαφερόμενο. 

3. Σε περίπτωση που η εκμετάλλευση του ενδιαφερομέ¬ 
νου βρίσκεται σε περισσότερες από μία Νομαρχιακές Αυ¬ 
τοδιοικήσεις τότε ο φάκελος υποψηφιότητας υποβάλλε¬ 
ται στη Νομαρχιακή Αυτοδιοίκηση της μόνιμης κατοικίας 
του ενδιαφερομένου. 

Άρθρο 11 

Προενταξιακός έλεγχος 

Ο προενταξιακός έλεγχος διενεργείται από γεωπό¬ 
νους, χειριστές του προγράμματος, που ορίζονται από 
τον προϊστάμενο της Δ/νσης Αγροτικής Ανάπτυξης της 
Ν.Α και εντός του χρονικού διαστήματος που θα καθορι¬ 
στεί σε Απόφαση του Υπουργού Γεωργίας. Διακρίνεται σε 
διοικητικό και επιτόπιο έλεγχο. 

1. Διοικητικός έλεγχος. Για το 100% των φακέλων υπο¬ 
ψηφιότητας ελέγχονται τα ακόλουθα σημεία: 

ί. Πληρότητα του φακέλου. Μετονόρο «πληρότητα» νο¬ 
είται ότι στον φάκελο υποψηφιότητας υπάρχουν όλα τα 
δικαιολογητικά που αναφέρονται στο άρθρο 10 παρ. 1 και 
όλα τα πεδία της αίτησης και των λοιπών εντύπων που 
αφορούν τον ενδιαφερόμενο είναι συμπληρωμένα. Για 
φακέλους υποψηφιότητας που δεν εμφανίζουν πληρότη¬ 
τα ζητείται από τους υποψηφίους εγγράφως με απόδειξη 
παραλαβής η συμπλήρωσή τους. Εφόσον η συμπλήρωση 
των φακέλων δεν πραγματοποιείται εντός 10 ημερολο¬ 
γιακών ημερών από την αποδεδειγμένη λήψη της ειδο¬ 
ποίησης, ο φάκελος απορρίπτεται. 

ϋ. Διασταύρωση στοιχείων με άλλα καθεστώτα. Πραγ¬ 
ματοποιείται διοικητικός έλεγχος που αφορά τη διασταύ¬ 
ρωση στοιχείων των αγροτεμαχίων που δηλώνει ο αϊτών 
στα πλαίσια του προγράμματος και των αντίστοιχων στοι¬ 
χείων των αγροτεμαχίων, που δηλώνονται μέσω του Ολο¬ 
κληρωμένου Συστήματος Διαχείρισης και Ελέγχου 
(ΟΣΔΕ) και του προγράμματος της Πρόωρης Συνταξιο- 
δότησης. 

ίϋ. Έλεγχος των προϋποθέσεων ένταξης. Είναι αυτο¬ 
νόητο ότι εάν ο ενδιαφερόμενος δεν πληροί τις προϋπο¬ 
θέσεις ένταξης των άρθρων 3, 4 και 5 του Κεφαλαίου Α' 
της παρούσης, ο φάκελος απορρίπτεται. 

ίν. Έλεγχοςτου ΣΠΔ. Ελέγχεται εάν το ΣΠΔπληροίτους 
στόχους και τις δεσμεύσεις του προγράμματος. 

2. Επιτόπιος έλεγχος 

Για τους υποψήφιους δικαιούχους που από τον διενερ- 
γηθέντα 100% διοικητικό έλεγχο προκύπτει ότι πληρούν 
όλες τις προϋποθέσεις ένταξης, διενεργείται επιτόπιος 
έλεγχος σε αντιπροσωπευτικό δείγμα τουλάχιστον 5% 
των υποψηφίων. Το αντιπροσωπευτικό δείγμα επιλέγεται 
από τις Δ/νσεις Αγροτικής Ανάπτυξης με βάση τα κριτή¬ 
ρια του Καν. (ΕΚ) 2419/01 (τυχαία επιλογή μέχρι 25% του 
συνολικού ποσοστού του δείγματος και ποσοστού 75% 
με ανάλυση κινδύνου). Σε περίπτωση αποκλίσεων μεταξύ 
δηλωθέντων και διαπιστωθέντων στοιχείων σε σημαντικό 
αριθμό αιτήσεων, το δείγμα αυξάνεται κατά περίπτωση. 

Αντικείμενο ελέγχου αποτελούν επίσης όλες οι αναλή¬ 
ψεις υποχρεώσεων στα πλαίσια κάθε άλλου μέτρου που 
τη συγκεκριμένη χρονική στιγμή είναι δυνατόν να ελεγ¬ 
χθεί. 

Μετά την ολοκλήρωση κάθε ελέγχου (διοικητικού και 
επιτόπιου) συμπληρώνεται το αντίστοιχο φύλλο προεντα- 
ξιακού ελέγχου (ούθοΚ Ιίεΐ) για κάθε ενδιαφερόμενο σύμ¬ 
φωνα με τα υποδείγματα της απόφασης του Υπουργού 
Γεωργίας. 

Αν κατά τον προενταξιακό έλεγχο (διοικητικό ή/και επι¬ 
τόπιο) των φακέλων των υποψηφίων διαπιστωθούν ου¬ 
σιώδεις παραβάσεις που αφορούν ανακριβή δήλωση 
οφειλόμενη σε δόλο ή σοβαρή αμέλεια, οι τελευταίοι απο¬ 
κλείονται από το πρόγραμμα και από όλα τα προγράμμα¬ 
τα του Άξονα 3, σύμφωνα με το άρθρο 63 του Καν. (ΕΚ) 
445/2002. 

Άρθρο 12 

Κριτήρια επιλεξιμότητας 

1. Για την αξιολόγηση του φακέλου υποψηφιότητας θε¬ 
σπίζονται κριτήρια επιλεξιμότητας τα οποία βαθμολογού¬ 
νται το καθένα χωριστά. Κάθε φάκελος βαθμολογείται για 
τα κριτήρια εκείνα ή και το σύνολο κριτηρίων επιλεξιμό- 
τητας, εφόσον συντρέχουν οι αντίστοιχες προϋποθέσεις 
και συμπληρώνεται το φύλλο αξιολόγησης της αίτησης 
ένταξης σύμφωνα με υπόδειγμα της Υπουργικής Απόφα¬ 
σης. Οι βαθμοί από τα κριτήρια επιλεξιμότητας, όπως 
αναφέρονται στην απόφαση του Υπουργού Γεωργίας, 
αθροίζονται και έτσι προκύπτει η συνολική βαθμολογία 
για κάθε υποψήφιο, βάση της οποίας γίνεται η κατάταξη 
των υποψηφίων. 

2. Τα κριτήρια επιλεξιμότητας βάσει των οποίων αξιο¬ 
λογούνται όλοι οι φάκελοι υποψηφιότητας ανήκουν στις 
παρακάτω κατηγορίες: 

α. Περιβαλλοντικά 

β. Αναπτυξιακά 

γ. Κοινωνικά 

Οι συντελεστές βαρύτητας των κριτηρίων θα καθορι¬ 
στούν με απόφαση του Υπουργού Γεωργίας. 

3. Μετά την ολοκλήρωση της βαθμολόγησης των υπο¬ 
ψηφίων, σε περίπτωση που οι διαθέσιμες εκτάσεις δεν 
επαρκούν για την ικανοποίηση των αιτήσεων όλων των 
υποψηφίων, η Δ/νση Αγροτικής Ανάπτυξης καταρτίζει λί¬ 
στα κατάταξης αυτών ανάλογα με τη βαθμολογία. Σε πε¬ 
ρίπτωση ισοβαθμίας δύο ή περισσοτέρων ενδιαφερομέ¬ 
νων προηγείται εκείνος που συγκεντρώνει μεγαλύτερη 
βαθμολογία στα περιβαλλοντικά κριτήρια και έπεται εκεί¬ 
νος που έχει μεγαλύτερη βαθμολογία στα αναπτυξιακά 
και τα κοινωνικά κριτήρια αντίστοιχα. 


Άρθρο 13 

Αξιολόγηση (εισήγηση για ένταξη ή απόρριψη) 

1. Η αξιολόγηση του φακέλου υποψηφιότητας πραγμα¬ 
τοποιείται από τους υπαλλήλους του άρθρου 11 της πα¬ 
ρούσας απόφασης και αφού προηγουμένως έχει ολοκλη- 
ρωθείη διαδικασία του προενταξιακού ελέγχου βάσειτων 
κριτηρίων επιλεξιμότητας του άρθρου 12 της παρούσας 
και συνοδεύονται από αντίστοιχο πρακτικό. 

2. Μετά το πέρας της πρώτης αυτής αξιολόγησης συ- 
ντάσσεται πίνακας κατάταξης με τους υποψήφιους για 
ένταξη. Αν οι διαθέσιμες εκτάσεις δεν επαρκούν τότε αυ¬ 
τός ο πίνακας συντάσσεται σύμφωνα με τις παραγρά¬ 
φους 2 και 3 του άρθρου 12 της παρούσας, στην οποία 
αναγράφονται οι παραγωγοί που δύναται να ενταχθούν 
στο πρόγραμμα κατά σειρά αξιολόγησης. Χωριστή κατά¬ 
σταση συντάσσεται για εκείνους που προτείνεται να 
απορριφθούν με πλήρη αιτιολόγηση της απόρριψης κατά 
περίπτωση, αφού προηγουμένως κληθούν εγγράφως να 
εκφράσουν την άποψή τους (δικαίωμα της προηγούμε¬ 
νης ακρόασης). Οι παραπάνω καταστάσεις υποβάλλο¬ 
νται στη Γνωμοδοτική Επιτροπή του άρθρου 14 της πα¬ 
ρούσας. 

Άρθρο 14 

Δεύτερη αξιολόγηση-Γνωμοδοτική Επιτροπή 

1. Με απόφαση του οικείου Νομάρχη, συγκροτείται σε 
κάθε νομό, τριμελής Γνωμοδοτική Επιτροπή, τελικής 
αξιολόγησης των φακέλων των υποψηφίων προς ένταξη 
στο πρόγραμμα που απαρτίζεται από: 

• Προϊστάμενο τμήματος της Δ/νσης Αγροτικής Ανά¬ 
πτυξης, ως πρόεδρο, μετον αναπληρωτή του. 

• Γεωπόνο υπάλληλο της Δ/νσης Αγροτικής Ανάπτυξης 
της Ν.Α, ο οποίος δεν μπορεί να είναι ο ίδιος με αυτόν του 
άρθρου 11 της παρούσας, ως εισηγητή με τον αναπλη¬ 
ρωτή του. 

• Τοπογράφο-μηχανικό της Ν.Α. με τον αναπληρωτή 
του ή σε περίπτωση έλλειψης στη Ν.Α. της σχετικής ειδι¬ 
κότητας από γεωπόνο της Δ/νσης Αγροτικής Ανάπτυξης. 

2. Το έργο της Γνωμοδοτικής Επιτροπής συνίσταται: 

• Στον έλεγχο της τήρησης της διαδικασίας προεντα- 
ξιακού ελέγχου και αξιολόγησης. 

• Στην πραγματοποίηση διοικητικών και επιτόπιων 
ελέγχων, όπου αυτό κρίνεται απαραίτητο και ιδίως για την 
επιβεβαίωση του γεωργικού χαρακτήρα των εκτάσεων 
και την τήρηση των όρων και των προϋποθέσεων των άρ¬ 
θρων 3,4 και 5 της παρούσας. 

• Στην επιβεβαίωση της μη ενίσχυσης των ιδίων παρεμ¬ 
βάσεων από άλλα καθεστώτα και σε άλλους δικαιούχους. 

• Στη σύνταξη πρακτικού το οποίο υπογράφεται από τα 
μέλη της επιτροπής και θεωρείται από το Δ/ντη της Διεύ¬ 
θυνσης Αγροτικής Ανάπτυξης της οικείας Ν.Α. με συνημ¬ 
μένους αναλυτικούς πίνακες, που περιέχουν τους εν δυ¬ 
νάμει δικαιούχους και τους απορριπτόμενους. 

Η γραμματειακή υποστήριξη παρέχεται από υπάλληλο 
της Δ/νσης Αγροτικής Ανάπτυξης. 

Άρθρο 15 

Δημοσιοποίηση των Καταστάσεων 

Το πρακτικό με τις καταστάσεις των επιλέξιμων προς 
ένταξη υποψηφίων με τη σαφή ένδειξη ότι η οριστική κρί¬ 
ση θα γίνει με βάση τις διαδικασίες των άρθρων 16 και 17 
της παρούσας, καθώς και οι καταστάσεις των απορριπτό- 
μενων, δημοσιοποιούνται με ευθύνη της αντίστοιχης Δι- 

εύθυνσης Αγροτικής Ανάπτυξης στην τοπική κοινωνία 
(ΜΜΕ, θυροκόλληση για ένα ΙΟημερο στα Δημοτικά ή 
Κοινοτικά καταστήματα κλπ). Η πρώτη δημοσιοποίηση 
πραγματοποιείται την επόμενη της ημερομηνίας περάτω- 
σης της τελικής αξιολόγησης από τη Γνωμοδοτική Επι¬ 
τροπή. 

Άρθρο 16 

Προσφυγή 

Οι ενδιαφερόμενοι ή κάθε τρίτος που έχει έννομο συμ¬ 
φέρον δύναται, εντός 20 ημερολογιακών ημερών από την 
ημερομηνία της πρώτης δημοσιοποίησης των καταστά¬ 
σεων, να υποβάλλει προσφυγή κατά της εισήγησης της 
Γνωμοδοτικής Επιτροπής, αναφέροντας τους λόγους και 
προσκομίζοντας τα απαραίτητα στοιχεία τεκμηρίωσης 
τους. Οι προσφυγές υποβάλλονται στην αντίστοιχη Διεύ¬ 
θυνση Αγροτικής Ανάπτυξης και εξετάζονται από τριμε¬ 
λείς επιτροπές που συστήνονται ανά νομό με απόφαση 
του Γεν. Γραμματέα της αντίστοιχης Περιφέρειας. Τα μέ¬ 
λη της επιτροπής είναι διαφορετικά από τα μέλη της Γνω- 
μοδοτικής Επιτροπής της Νομαρχιακής Αυτοδιοίκησης, 
αλλά με ειδικότητες αντίστοιχες με αυτές της Γνωμοδοτι- 
κής Επιτροπής και δύναται να είναι υπάλληλοι της Νο¬ 
μαρχίας ή/και της Περιφέρειας. Οι εν λόγω επιτροπές 
γνωμοδοτούν επί των ενστάσεων που τυχόν έχουν υπο¬ 
βληθεί, καταρτίζουν πρακτικό εντός 10 ημερολογιακών 
ημερών από την υποβολή της ένστασης και κοινοποιούν 
τα πορίσματά τους στις αρμόδιες Διευθύνσεις Αγροτικής 
Ανάπτυξης. Οι αποφάσεις της εν λόγω επιτροπής είναι τε¬ 
λεσίδικες. 

Άρθρο 17 

Ένταξη - Απόρριψη 

1. Μετά την παρέλευση του διαστήματος που προβλέ- 
πεται στο άρθρο 16 της παρούσας, με ευθύνη του αρμό¬ 
διου Διευθυντή Αγροτικής Ανάπτυξης, καταρτίζεται ο τε¬ 
λικός πίνακας των υποψηφίων δικαιούχων προς ένταξη 
καθώς και αυτών που απορρίπτονται, σύμφωνα με την ει¬ 
σήγηση της Γνωμοδοτικής Επιτροπής του άρθρου 14 και 
τις αποφάσεις της επιτροπής του άρθρου 16 της παρού¬ 
σας, ο οποίος αποστέλλεται, μαζί με τα πρακτικά των ως 
άνω επιτροπών, με εισηγητικό σημείωμα στη Διεύθυνση 
Χωροταξίας και Προστασίας Περιβάλλοντος. 

2. Με σύμφωνη γνώμη της Διεύθυνσης Χωροταξίας και 
Προστασίας Περιβάλλοντος εκδίδεται υπουργική από¬ 
φαση ένταξης για εκείνους τους παραγωγούς που πλη¬ 
ρούν τους όρους και τις προϋποθέσεις ένταξης εντός 15 
ημερολογιακών ημερών από την παραλαβή των πινάκων 
κατάταξης. 

3. Η εν λόγω απόφαση, διαβιβάζεται στις αρμόδιες Δι¬ 
ευθύνσεις Αγροτικής Ανάπτυξης, οι οποίες την κοινοποι¬ 
ούν με απόδειξη στους ενδιαφερομένους. 

Άρθρο 18 

Σύμβαση 

1. Οι ενδιαφερόμενοι που περιλαμβάνονται στην 
υπουργική απόφαση ένταξης πρέπει να προσέλθουν στην 
οικεία Δ/νση Αγροτικής Ανάπτυξης εντός 10 εργασίμων 
ημερών από την ημερομηνία κοινοποίησης στις Ν.Α., της 
υπουργικής απόφασης ένταξης του άρθρου 17 της πα¬ 
ρούσας, για να υπογράψουντη σχετική σύμβαση. Οι συμ¬ 
βάσεις σε κάθε περίπτωση υπογράφονται σε τέσσερα 
αντίγραφα τα οποία και διατίθενται ως ακολούθως: 


- στον ενδιαφερόμενο 

- στο φάκελο του ενδιαφερομένου στη Δ/νση Αγροτικής 
Ανάπτυξης της οικείας Ν.Α. 

- στη Δ/νση Χωροταξίας & Προστασίας Περιβάλλοντος 
του Υπουργείου Γεωργίας 

-στην Διαχειριστική Αρχή του ΕΠΑΑτου Υπουργείου Γε¬ 
ωργίας. 

Οι συμβάσεις πρωτοκολλούνται αμέσως μετά την υπο¬ 
γραφή τους. 

Μετά την ολοκλήρωση της υπογραφής των συμβάσε¬ 
ων, αποστέλλεται στον Ο.Π.Ε.Κ.Ε.Π.Ε κατάσταση με τα 
στοιχεία των νέων δικαιούχων και την ημερομηνία υπο¬ 
γραφής της σύμβασης. 

2. Η μη προσέλευση του υποψήφιου προς ένταξη, για 
την υπογραφή της σύμβασης εντός του χρονικού δια- 
στήματοςπου ορίζεται στηνπαράγραφο 1 του παρόντος 
άρθρου συνεπάγεται τη μη ένταξή του στο πρόγραμμα 
εξαιρουμένων των περιπτώσεων όπου αποδεικνύεται η 
ανυπαίτια αδυναμία προσέλευσής του, εντός του συγκε¬ 
κριμένου χρονικού διαστήματος, καθώς και μη έγκαιρη 
ενημέρωσή του, σε εφαρμογή του άρθρου 17 παράγρα¬ 
φος 3 της παρούσας. 

3. Η Δ/νση Αγροτικής Ανάπτυξης της οικείας Ν.Α υπο- 
χρεούται να αποστείλει το σύνολο των αντιγράφων των 
συμβάσεων στη Δ/νση Χωροταξίας και Προστασίας Περι¬ 
βάλλοντος και στη Διαχειριστική Αρχή του ΕΠΑΑ εντός 30 
ημερών από την υπογραφή τους. 

4. Για κάθε ενδιαφερόμενο (δικαιούχο ή απορριπτό- 
μενο) τηρείται στη Δ/νση Αγροτικής Ανάπτυξης της αρ¬ 
μόδιας Ν.Α. αγροπεριβαλλοντικός φάκελος με όλα τα 
παραστατικά ένταξης. Αντίγραφα των στοιχείων των 
φακέλων χορηγούνται στις κατά περίπτωση αρμόδιες 
αρχές εφαρμογής, ελέγχων κλπ., εφόσον ζητηθούν από 
αυτές. 

ΚΕΦΑΛΑΙΟ Γ 

ΤΕΧΝΙΚΑ ΣΤΟΙΧΕΙΑ ΕΦΑΡΜΟΓΗΣ 
ΤΟΥ ΠΡΟΓΡΑΜΜΑΤΟΣ 

Άρθρο 19 

Α. Επιλέξιμη έκταση 

Οι παραγωγοί οφείλουν να εντάξουν στο πρόγραμμα το 
σύνολο της έκτασης της εκμετάλλευσή τους, που βρίσκε¬ 
ται στις περιοχές παρέμβασης και καλλιεργείται με βαμ¬ 
βάκι, αραβόσιτο, βιομηχανική τομάτα ή ζαχαρότευτλα. 

Β. Ζώνες εφαρμογής 

1. Ως ζώνες εφαρμογής του προγράμματος καθορίζο¬ 
νται γεωγραφικές υποενότητες των περιοχών παρέμβα¬ 
σης του άρθρου 4 της παρούσας, οι οποίες εμφανίζουν 
αυξημένα επίπεδα συγκέντρωσης νιτρικών στα υπόγεια 
νερά καθώς και μεγαλύτερο κίνδυνο έκπλυσης νιτρικών 
με βάση την ευκολία εισαγωγής και διακίνησης των ρύ¬ 
πων εντός αυτών. 

2. Η ευκολία διακίνησης νιτρικών στα υπόγεια νερά 
εξαρτάται από τα λιθολογικά χαρακτηριστικά των υδρο¬ 
φόρων οριζόντων, τη δομή τους, τους συντελεστές κα- 
τείσδυσης και το καθεστώς υδροδυναμικής τους εξέλι¬ 
ξης. Με βάση τους γεωλογικούς σχηματισμούς -οι οποίοι 
παρατίθενται στον παρακάτω πίνακα κατά σειρά φθίνου- 
σας ευαισθησίας- διακρίνονται 3 ζώνες, υψηλής -μέσης - 
χαμηλής ευαισθησίας, όπως φαίνονται στον παρακάτω 
πίνακα: 

Ευαισθησία γεωλογικών σγημσπσμών 






Σχηματισμός 

Υψηλή 

ευαισθησία 

I 

α 

Ια 

Καρστικά συστήματα και κυρίως οι 
επιφανειακές τους εμφανίσεις 

β 

ΐβ 

Ζώνες ανάπτυξης κώνοον κορημάτων 
ποταμών και χειμάρρων 

Μέση 

ευαισθησία 

II 

α 

Ια 

Τριτογενή κροκαλοπαγή και ψαμμίτες 

β 

ΙΙβ 

Κράσπεδα προσχωματικοί λεκανών 
(περιλαμβάνονται και οι παράκτιες ζώνες) 

Ί 

ΙΙγ 

Διαβρωμένα-διαρηγμένα μέλη 
πρωτογενώς αδιαπέρατων σχηματισμο'τν 
(οφιόλιθοι, σχιστόλιθοι, νεογενείς μάργες, 
φλύσχης) 

δ 

ΙΙδ 

Παραποτάμιες ζώνες. 

Χαμηλή 

ευαισθησία 

III 

α 

ΙΙΙα 

Εσωτερ. Ζώνες λεκανών, 

(εκμεταλλεύσιμος μόνο ο βαθύς υπό 
πίεση ορίζοντας) 

β 

ΙΙΙβ 

Υγιή μέλη (μη διαρηγμένα- μη 
διαβρωμένα) αδιαπέρατων σχηματισμών 
(οφιόλιθοι, σχιστόλιθοι, νεογενείς μάργες, 
φλύσχης) 


3. Στα πλαίσια των ζωνών ευαισθησίας I, II και III, η συμπεριφορά των αζωτούχων λιπασμάτων επηρεάζεται σημαντι¬ 
κά και από εδαφικούς παράγοντες, από τους οποίους σημαντικότεροι είναι η κοκκομετρική σύσταση, η κλίση και η 
υδρομορφία. 


Εδαφική κλάση 

Κλίση 

Κοκκο μετρία 

Υδρομορφία 

I 

πεδινά<6% 

Ελαφρά 

Μετρίως έως πολύ καλώς 
αποστραγγιζό μένα 

II 

η 

Μέσης σύστασης 

Μ 

III 

η 

Βαρειά 

Μ 

IV 

Μ 

Μ 

Κακώς αποστραγγιζόμενα 

V 

Μ 

Ελαφρά-Μέσης σύστασης 

Μ 

VI 

Λοφώδη>6 

% 

Ελαφρά 

Μετρίως έως πολύ καλώς 
αποστραγγιζό μένα 

VII 

Μ 

Μέσης σύστασης 

Μ 

VIII 

Μ 

Βαρειά 

Μ 

4. Η κατάταξη των δημοτικών διαμερισμάτων κάθε Νο¬ 
μού στις Ζώνες I και II γίνεται με έκδοση αποφάσεων από 
τις οικείες Νομαρχιακές Αυτοδιοικήσεις. 

Γ. Λίπανση 

Στα πλαίσια εφαρμογής της Οδηγίας 91/676/ΕΟΚ για 
την προστασία των νερών από τη νιτρορύπανση γεωργι¬ 
κής προέλευσης έχουν καταρτισθεί Προγράμματα Δρά¬ 
σης για κάθε ευπρόσβλητη ζώνη. Τα Προγράμματα Δρά¬ 
σης αποτελούν ένα σύνολο υποχρεώσεων των παραγω¬ 
γών των οποίων οι εκμεταλλεύσεις βρίσκονται στην 
ευπρόσβλητη ζώνη, με στόχο κυρίως τη διατήρηση της 
γονιμότητας των εδαφών και τον περιορισμό των αρνητι¬ 
κών επιπτώσεων στο περιβάλλον από τη γεωργική δρα¬ 
στηριότητα κυρίως σε ότι αφορά τις λιπάνσεις και ιδιαίτε¬ 
ρα τις αζωτούχες. 

Για το σκοπό αυτό οι παραγωγοίτων ευπρόσβλητων ζω¬ 
νών του Θεσσαλικού πεδίου, του Κωπάίδικού πεδίου και 
της λεκάνης του Πηνειού ν. Ηλείας υποχρεούνται να 
εφαρμόζουν στο σύνολο της εκμετάλλευσής τους, τις πο¬ 
σότητες άζωτούχων λιπασμάτων καθώς και να τηρούν τις 
κατευθύνσεις σχετικά με τον αριθμό, το χρόνο και την πο¬ 
σότητα εφαρμοζόμενου αζώτου ανά δόση όπως αυτές 
καθορίζονται ανά καλλιέργεια και εδαφική κλάση στο Πα¬ 
ράρτημα του Προγράμματος Δράσης κάθε ευπρόσβλη¬ 
της ζώνης. 

Πέραν των υποχρεώσεων που απορρέουν από την 
εφαρμογή της Οδηγίας οι παραγωγοί που επιθυμούν να 
ενταχθούν στο αγροπεριβαλλοντικό πρόγραμμα «Μείω¬ 
ση της Νιτρορύπανσης γεωργικής προέλευσης», θα πρέ¬ 
πει για τα αγροτεμάχια της εκμετάλλευσης που εντάσσο¬ 
νται στο πρόγραμμα και για τις επιλέξιμες καλλιέργειες, 
να εφαρμόζουν μείωση της αζωτούχου λίπανσης κατά 
20% ή 10% ανά επιλέξιμη καλλιέργεια, ανάλογα με την 
επιλεγείσα μεθοδολογία, όπως αναλυτικά περιγράφονται 
στα άρθρα 20-23 της παρούσας σε σχέση με τα προβλε- 
πόμενα στα αντίστοιχα Προγράμματα Δράσης κάθε ευ¬ 
πρόσβλητης ζώνης. 

Γ ια τον έλεγχο των λιπαντικών μονάδων ο δικαιούχος 
που έχει ενταχθεί στο πρόγραμμα προσκομίζει τιμολόγια 
αγοράς λιπασμάτων τόσο για τα εντός όσο και για τα 
εκτός προγράμματος αγροτεμάχια της εκμετάλλευσής 
του. Τα τιμολόγια αγοράς λιπασμάτων που αφορούν τα 
εντός του προγράμματος αγροτεμάχια πρέπει να είναι ξε¬ 
χωριστά από αυτά των εκτός του προγράμματος αγροτε¬ 
μάχια. 

Τα τιμολόγια πρέπει να είναι θεωρημένα από την Εφο¬ 
ρία και να αναγράφεται το ονοματεπώνυμο και το ΑΦΜ 
του παραγωγού, ο τύπος του λιπάσματος (η εμπορική 
του ονομασία, κοκκώδες, υγρό, υδατοδιαλυτό, βασικής 
ή επιφανειακής λίπανσης) και η περιεκτικότητά του σε 
άζωτο. 

Αποθέματα λιπασμάτων από προηγούμενα καλλιεργη¬ 
τικά έτη ή άλλες καλλιέργειες καταγράφονται κατά την 
έναρξη του προγράμματος από τον συντάκτη του ΣΠΔ γε¬ 
ωπόνο και μπορούν να ελεγχθούν από τη Δ/νση Αγροτι¬ 
κής Ανάπτυξης. 

Τιμολόγια προσκομίζονται και για τα λοιπά θρεπτικά 
στοιχεία (Ρ, Κ) τα οποία χρησιμοποιούνται στις επιλέξιμες 
καλλιέργειες και στις καλλιέργειες αντικατάστασης. 

Η ποσότητα του εφαρμοζόμενου αζώτου κατά καλλιέρ¬ 
γεια, ευπρόσβλητη ζώνη και επιλεγείσα μεθοδολογία θα 
καθοριστεί στην υπουργική απόφαση. 


Δ. Σύστημα Άρδευσης 

1. Στα πλαίσια εφαρμογής της Οδηγίας 91/676/ΕΟΚ, οι 
παραγωγοί των ευπρόσβλητων ζωνών του Θεσσαλικού 
πεδίου, του Κωπάίδικού πεδίου και της λεκάνης Πηνειού 
ν. Ηλείας υποχρεούνται να χρησιμοποιούν συστήματα 
άρδευσης και να εφαρμόζουν την ποσότητα αρδευτικού 
νερού ανά άρδευση όπως καθορίζονται ανά καλλιέργεια 
και εδαφική κλάση στα Παραρτήματα των Προγραμμά¬ 
των Δράσης. 

2. Π ρος τούτο και με σκοπό τη μείωση των απωλειών αρ¬ 
δευτικού νερού λόγω επιφανειακής απορροής και βαθιάς 
διήθησης, οι παραγωγοίτων ευπρόσβλητων ζωνών οφεί¬ 
λουν να αρδεύουν τις καλλιέργειές τους είτε με καταιονι¬ 
σμό είτε με στάγδην άρδευση. 

Ειδικότερα οι παραγωγοί του Θεσσαλικού πεδίου και 
για τις εδαφικές κλάσεις I (ελαφρά και αμμώδη εδάφη) και 
VI, VII, VIII (λοφώδεις εκτάσεις με κλίση ? 6%) υποχρεού- 
νται να αρδεύουν με στάγδην άρδευση ενώ στις εδαφικές 
κλάσεις II και III η άρδευση γίνεται και με καταιονισμό. 

Στην περίπτωση στάγδην άρδευσης η εφαρμογή των λι¬ 
πασμάτων όπου αυτό είναι εφικτό, γίνεται μέσω του αρ¬ 
δευτικού δικτύου (υδρολίπανση). 

Ε. Εδαφολογικές αναλύσεις 

Γ ια την αποτελεσματικότερη εφαρμογή του προγράμ¬ 
ματος κάθε χρόνο μπορούν να πραγματοποιούνται προ¬ 
αιρετικά από τους παραγωγούς εδαφολογικές αναλύ¬ 
σεις, ο προγραμματισμός των οποίων θα γίνεται σε συ¬ 
νεργασία με το γεωπόνο σύμβουλο και θα εμφανίζεται 
στο ΣΠΔ. Η επιλογή των αγροτεμαχίων πρέπει να γίνεται 
κατά τέτοιο τρόπο ώστε στο τέλος της πενταετίας να έχει 
καλυφθεί όσο το δυνατό πιο αντιπροσωπευτικά το επιλέ¬ 
ξιμο για το μέτρο τμήμα της εκμετάλλευσης. 

Οι αναλύσεις πραγματοποιούνται από πιστοποιημένο 
εργαστήριο κατά προτίμηση εποπτευόμενο από το 
Υπουργείο Γεωργίας και τα αποτελέσματα αναφέρονται 
αναλυτικά στην ετήσια απολογιστική έκθεση κάνοντας 
ταυτόχρονα αναφορά και στα αποτελέσματα των προη¬ 
γούμενων χρόνων, ώστε να είναι δυνατή η σύγκριση των 
αποτελεσμάτων με τα προηγούμενα έτη. 

Σε όλες τις περιπτώσεις, για την πραγματοποίηση των 
αναλύσεων εδάφους οι παραγωγοί ενισχύονται με 2,5 
€/στρ. όπως φαίνεται και στους πίνακες ενισχύσεων του 
Παραρτήματος III. Εξαίρεση αποτελούν οι παραγωγοί οι 
οποίοι μετά την εφαρμογή συγκεκριμένης μεθοδολογίας 
απολαμβάνουν ενίσχυση η οποία ισούται ή προσεγγίζει 
κατά πολύ τα 60 €/στρ, ποσό που αποτελεί τη μέγιστη ενί¬ 
σχυση την οποία μπορεί να απολαμβάνει ο παραγωγός 
που εντάσσεται σε κάποιο αγροπεριβαλλοντικό πρό¬ 
γραμμα σύμφωνα με το παράρτημα του Καν(ΕΚ) 1257/99. 
Το γεγονός αυτό έχει σαν αποτέλεσμα να μην είναι δυνα¬ 
τή η ενίσχυση αυτής της κατηγορίας παραγωγών για ανα¬ 
λύσεις. Όμως και σε αυτή την περίπτωση συνιστάται ο πα¬ 
ραγωγός να πραγματοποιεί τις αναλύσεις εδάφους ακό¬ 
μα και αν δεν ενισχύεται επιπλέον για αυτές. 

Για να εισπράξει ο δικαιούχος τη μέγιστη ενίσχυση που 
αναγράφεται στους πίνακες ενισχύσεων του Παραρτή¬ 
ματος III, θα πρέπει να προσκομίσει την απόδειξη πληρω¬ 
μής από το εργαστήριο το οποίο πραγματοποίησε τις 
αναλύσεις. 

Άρθρο 20 

Ειδικές Δεσμεύσεις 

Εκτός από τα αναφερόμενα στο άρθρο 5 της παρού¬ 
σας, οι παραγωγοί οι οποίοι επιθυμούν να ενταχθούν στο 

πρόγραμμα οφείλουν να ακολουθήσουν τις ειδικές δε¬ 
σμεύσεις επιλέγοντας μια από τις παρακάτω μεθοδολο¬ 
γίες, ενώ λεπτομέρειες για την εφαρμογή κάθε μεθοδο¬ 
λογίας θα καθοριστούν με απόφαση του Υπουργού Γε¬ 
ωργίας. 

Μεθοδολογία Α - Αγρανάπαυση 

1. Στο πλαίσιο εφαρμογής της μεθοδολογίας αυτής, οι 
ειδικές δεσμεύσεις που αναλαμβάνουν οι δικαιούχοι είναι 
οι εξής: 

α. Εφαρμογή σταθερού ακαλλιέργητου περιθωρίου 3% 
επί της εντάξιμης έκτασης της κάθε καλλιέργειας. 

Με τον όρο ακαλλιέργητο περιθώριο νοείται σταθερή 
λωρίδα στην άκρη αρδευομένου αγροτεμαχίου καλλιερ¬ 
γούμενου με μια από τις επιλέξιμες καλλιέργειες του άρ¬ 
θρο 4 παράγραφος 11-1. 

β. Εφαρμογή αγρανάπαυσης σε ποσοστό 22% επί της 
έκτασης της ενταγμένης στο πρόγραμμα με τις καλλιέρ¬ 
γειες βαμβακιού, αραβοσίτου και ζαχαροτεύτλων, ενώ 
στην καλλιέργεια βιομηχανικής τομάτας το ποσοστό 
αγρανάπαυσης ανέρχεται σε 17% της έκτασης της ενταγ- 
μένης στο πρόγραμμα. 

Σε όλες τις περιπτώσεις η δέσμευση της αγρανάπαυ¬ 
σης εφαρμόζεται στην εναπομένουσα έκταση την ενταγ- 
μένη στο πρόγραμμα για κάθε καλλιέργεια μετά την αφαί¬ 
ρεση του ακαλλιέργητου περιθωρίου και την εφαρμογή 
της υποχρεωτικής, σύμφωνα με τους Κώδικες Ορθής Γε¬ 
ωργικής Πρακτικής (ΚΟΓΠ), αμειψισποράς. 

2. Όσον αφορά τις καλλιέργειες των ζαχαρότευτλων 
και της βιομηχανικής τομάτας των οποίων σύμφωνα με 
τους ΚΟΓΠ δεν επιτρέπεται η καλλιέργεια για περισσότε¬ 
ρο από δύο φορές την πενταετία στο ίδιο αγροτεμάχιο, τα 
υπόλοιπα τρία χρόνια, μπορούν να καλλιεργηθούν οι άλ¬ 
λες επιλέξιμες καλλιέργειες δηλ. βαμβάκι, αραβόσιτος, 
ζαχαρότευτλα ή βιομηχανική τομάτα, κατά περίπτωση. 
Στην περίπτωση αυτή εφαρμόζονται οι δεσμεύσεις της 
παρούσας μεθοδολογίας με τις αντίστοιχες ενισχύσεις 
ανάλογα με την βασική καλλιέργεια κάθε χρονιάς. 

3. Ο προγραμματισμός για τη διαχείρηση των αγροτε¬ 
μαχίων ως προς την εφαρμογή του ακαλλιέργητου περι¬ 
θωρίου, της αγρανάπαυσης και της αμειψισποράς των 
ΚΟΓΠ εμφανίζεται στο ΣΠΔ. Συνίσταται η εφαρμογή της 
αγρανάπαυσης κατά τον πενταετή προγραμματισμό, να 
γίνεται εκ περιτροπής σε όλα τα αγροτεμάχια της εκμε¬ 
τάλλευσης που εντάσσονται στο πρόγραμμα, έτσι ώστε 
στο τέλος αυτής, κάθε αγροτεμάχιο της εκμετάλλευσης 
να έχει τεθεί σε αγρανάπαυση στο σύνολό του (τουλάχι¬ 
στον μια φορά). 

4. Το ποσοστό της έκτασης που απομένει να καλλιερ¬ 
γηθεί μετά την εφαρμογή των δεσμεύσεωντης παρούσας 
μεθοδολογίας εμφανίζεται στον παρακάτω πίνακα: 


Επιλέξιμη 

καλλιέργεια 

Σταθερό 

ακαλλιέργητο 

Περιθώριο 

(%) 

Αγρανάπαυση 

(%) 

Εναπομένουσα 
έκταση μετά τις 
αφαιρέσεις (%) 

Βαμβάκι 

3 

22 

75 

Αραβόσιτος 

3 

22 

75 

Ζαχαρότευτλα 

3 

22 

75 

Βιομηχανική τομάτα 

3 

17 

80 


Η επιλέξιμη έκταση για κάθε καλλιέργεια προκύπτει με¬ 
τά από τις προσαρμογές από την εφαρμογή της αμειψι¬ 
σποράς των Κωδίκων Ορθής Γεωργικής Πρακτικής, οι 
οποίες φαίνονται στο Παράρτημα II της παρούσας. Ο 
προγραμματισμός για τα αγροτεμάχια στα οποία θα 


εφαρμοστεί η αμειψισπορά των ΚΟΓΠ θα πρέπει να εμ¬ 
φανίζεται στο ΣΠΔ. 

Για την υποχρεωτική εφαρμογή της αμειψισποράς των 
ΚΟΓΠ καταρτίζονται προγράμματα αμειψισποράς ανά 
Νομαρχιακή Αυτοδιοίκηση κατάλληλα προσαρμοσμένα 
στις εδαφοκλιματικές συνθήκες κάθε περιοχής. 

Άρθρο 21 

Μεθοδολογία Β - Συνδυασμός αμειψισποράς 
και μείωσης λιπαντικών μονάδων 

1. Στο πλαίσιο εφαρμογής της μεθοδολογίας αυτής, οι 
ειδικές δεσμεύσεις που αναλαμβάνουν οι δικαιούχοι είναι 
οι εξής: 

α. Εφαρμογή σταθερού ακαλλιέργητου περιθωρίου 3% 
επί της εντάξιμης έκτασης της κάθε καλλιέργειας. 

Ο όρος ακαλλιέργητο περιθώριο περιγράφεται στο άρ¬ 
θρο 20 της παρούσας. 

β. Εφαρμογή αμειψισποράς σε ποσοστό 22% επί της 
έκτασης της ενταγμένης στο πρόγραμμα με τις καλλιέρ¬ 
γειες βαμβακιού, αραβοσίτου και ζαχαροτεύτλων, ενώ 
στην καλλιέργεια βιομηχανικής τομάτας το ποσοστό 
αμειψισποράς ανέρχεται σε 17% της έκτασης της ενταγ- 
μένης στο πρόγραμμα. 

Σε όλες τις περιπτώσεις η δέσμευση της αμειψισποράς 
εφαρμόζεται στην εναπομένουσα έκταση την ενταγμένη 
στο πρόγραμμα για κάθε καλλιέργεια μετά την αφαίρεση 
του ακαλλιέργητου περιθωρίου και την εφαρμογή της 
υποχρεωτικής, σύμφωνα με τους Κώδικες Ορθής Γεωρ¬ 
γικής Πρακτικής (ΚΟΓΠ), αμειψισποράς. 

Στην περίπτωση που η επιλέξιμη καλλιέργεια είναι ζα¬ 
χαρότευτλα ή/και βιομηχανική τομάτα τότε ισχύουν τα 
αναφερόμενα στην παράγραφο 2 του άρθρο 20 της πα¬ 
ρούσας. 

γ. Μείωση κατά 10% της εφαρμοζόμενης αζωτούχου λί¬ 
πανσης ανά επιλέξιμη καλλιέργεια σε σχέση με τα προ- 
βλεπόμενα στα Προγράμματα Δράσης της Οδηγίας 
91/676/ΕΟΚ για κάθε ευπρόσβλητη ζώνη. 

Η παραπάνω μείωση της αζωτούχου λίπανσης θα εφαρ¬ 
μοστεί στην πραγματικά καλλιεργούμενη έκταση με την 
επιλέξιμη καλλιέργεια, μετά την εφαρμογή της υποχρεω¬ 
τικής αμειψισποράς των ΚΟΓΠ, του ακαλλιέργητου περι¬ 
θωρίου και της αμειψισποράς του προγράμματος. 

2. Το ποσοστό της έκτασης που απομένει να καλλιερ¬ 
γηθεί μετά την εφαρμογή των δεσμεύσεωντης παρούσας 
μεθοδολογίας εμφανίζεται στον παρακάτω πίνακα: 


Επιλέξιμη 

καλλιέργεια 

Σταθερό 
ακα)λιέργητο 
περιθώριο (%>) 

Αμειψισπορά 

(%) 

Εναπομένο υσα 
έκταση μετά τις 
αφαιρέσεις (%>) 

Βαμβάκι 

3 

22 

75 

Αραβόσιτος 

3 

22 

75 

Ζαχαρότευτλα 

3 

22 

75 

Βιομηχανική τομάτα 

3 

17 

80 


Η επιλέξιμη έκταση για κάθε καλλιέργεια προκύπτει με¬ 
τά από τις προσαρμογές από την εφαρμογή της αμειψι¬ 
σποράς των Κωδίκων Ορθής Γεωργικής Πρακτικής, οι 
οποίες φαίνονται στο Παράρτημα II της παρούσας. Ο 
προγραμματισμός για τα αγροτεμάχια στα οποία θα 
εφαρμοστεί η αμειψισπορά των ΚΟΓΠ θα πρέπει να εμ¬ 
φανίζεται στο ΣΠΔ. 

Γ ια την υποχρεωτική εφαρμογή της αμειψισποράς των 
ΚΟΓΠ καταρτίζονται προγράμματα αμειψισποράς ανά 
Νομαρχιακή Αυτοδιοίκηση κατάλληλα προσαρμοσμένα 
στις εδαφοκλιματικές συνθήκες κάθε περιοχής. 

3. Όσον αφορά τη δέσμευση της αμειψισποράς του 
προγράμματος οι καλλιέργειες αντικατάστασης θα επι- 
λεγούν από τις τρεις παρακάτω ομάδες: 

- σκληρό σιτάρι 

- μαλακό σιτάρι ή λοιπά σιτηρά 

- φθινοπωρινά ξηρικά ψυχανθή 

Ο προγραμματισμός για τη διαχείρηση των αγροτεμα¬ 
χίων ως προς την εφαρμογή του ακαλλιέργητου περιθω¬ 
ρίου και της αμειψισποράς θα εμφανίζεται στο ΣΠΔ 

4. Συνίσταται η εφαρμογή της αμειψισποράς κατά τον 
πενταετή προγραμματισμό, να γίνεται εκ περιτροπής σε 
άλατα αγροτεμάχια της εκμετάλλευσης που εντάσσονται 
στο πρόγραμμα, έτσι ώστε στο τέλος αυτής, κάθε αγρο¬ 
τεμάχιο της εκμετάλλευσης να έχει καλλιεργηθεί στο σύ¬ 
νολό του με κάποια από τις καλλιέργειες αντικατάστασης 
μια τουλάχιστον φορά. 

5. Η εφαρμοζόμενη αζωτούχο λίπανση ανά καλλιέργεια 
και ευπρόσβλητη ζώνη θα αναφερθεί αναλυτικά στην 
Υπουργική Απόφαση που θα ακολουθήσει. 

Άρθρο 22 

Μεθοδολογία Γ - Μείωση λιπαντικών μονάδων 

1. Στο πλαίσιο εφαρμογής της μεθοδολογίας αυτής οι 
ειδικές δεσμεύσεις που αναλαμβάνουν οι δικαιούχοι είναι 
οι εξής: 

α. Εφαρμογή σταθερού ακαλλιέργητου περιθωρίου 3% 
επί της εντάξιμης έκτασης της κάθε καλλιέργειας. 

Ο όρος ακαλλιέργητο περιθώριο περιγράφεται στο άρ¬ 
θρο 20 της παρούσας. 

β. Μείωση κατά 20% της εφαρμοζόμενης αζωτούχου λί¬ 
πανσης ανά επιλέξιμη καλλιέργεια σε σχέση με τα προ- 
βλεπόμενα στα Προγράμματα Δράσης της Οδηγίας 91/ 
676/ΕΟΚ για κάθε ευπρόσβλητη ζώνη. 

Η παραπάνω μείωση της αζωτούχου λίπανσης θα εφαρ¬ 
μοστεί στην πραγματικά καλλιεργούμενη έκταση με την 
επιλέξιμη καλλιέργεια, μετά την εφαρμογή της υποχρεω¬ 
τικής αμειψισποράς των ΚΟΓΠ και του ακαλλιέργητου πε¬ 
ριθωρίου. 

2. Στην περίπτωση που η επιλέξιμη καλλιέργεια είναι ζα¬ 
χαρότευτλα ή/και βιομηχανική τομάτα τότε ισχύουν τα 
αναφερόμενα στην παράγραφο 2 του άρθρου 20 της πα¬ 
ρούσας. 

3. Το ποσοστό της έκτασης που απομένει να καλλιερ¬ 
γηθεί μετά την εφαρμογή των δεσμεύσεων της παρούσας 
μεθοδολογίας εμφανίζεται στον παρακάτω πίνακα: 


Επιλέξιμη 

καλλιέργεια 

Σταθερό 
ακαλλιέργητο 
περιθώριο (%) 

Εναπομένουσα 
έκταση μετά τις 
αφαιρέσεις (%) 

Βαμβάκι 

3 

97 

Αραβόσιτος 

3 

97 

Ζαχαρότευτλα 

3 

97 

Βιομηχανική τομάτα 

3 

97 


Η επιλέξιμη έκταση για κάθε καλλιέργεια προκύπτει με¬ 
τά από τις προσαρμογές από την εφαρμογή της αμειψι¬ 
σποράς των Κωδίκων Ορθής Γεωργικής Πρακτικής, οι 
οποίες φαίνονται στο Παράρτημα II της παρούσας. Ο 
προγραμματισμός για τα αγροτεμάχια στα οποία θα 
εφαρμοστεί η αμειψισπορά των ΚΟΓΠ θα πρέπει να εμ¬ 
φανίζεται στο ΣΠΔ. 

Για την υποχρεωτική εφαρμογή της αμειψισποράς των 
ΚΟΓΠ καταρτίζονται προγράμματα αμειψισποράς ανά 


Νομαρχιακή Αυτοδιοίκηση κατάλληλα προσαρμοσμένα 
στις εδαφοκλιματικές συνθήκες κάθε περιοχής. 

4. Η εφαρμοζόμενη αζωτούχος λίπανση ανά καλλιέρ¬ 
γεια και ευπρόσβλητη ζώνη θα αναφερθεί αναλυτικά στην 
υπουργική απόφαση. 

Άρθρο 23 

Μεθοδολογία Δ - Διαδοχική καλλιέργεια ψυχανθών 
σε επικλινείς εκτάσεις 

1. Στο πλαίσιο εφαρμογής της μεθοδολογίας αυτής οι 
ειδικές δεσμεύσεις που αναλαμβάνουν οι δικαιούχοι είναι 
οι εξής: 

α. Εφαρμογή σταθερού ακαλλιέργητου περιθωρίου 3% 
επί της εντάξιμης έκτασης της κάθε καλλιέργειας. 

β. Διαδοχική καλλιέργεια φθινοπωρινών ψυχανθών σε 
επικλινείς εκτάσεις που κινδυνεύουν από διάβρωση και 
στις οποίες καλλιεργούνται συστηματικά οι εαρινές αρ- 
δευόμενες καλλιέργειες της παραγράφου 11-1 του άρ¬ 
θρου 4 της παρούσας. 

- Οι παραγωγοί που εντάσσονται στην εν λόγω μεθοδο¬ 
λογία δεσμεύονται να παρεμβάλλουν καλλιέργεια φθινο¬ 
πωρινών ψυχανθών μεταξύ δύο εαρινών καλλιεργειών, 
κατά τέτοιο τρόπο ώστε οι επικλινείς εκτάσεις οι ενταγμέ- 
νες στο πρόγραμμα να έχουν φυτική κάλυψη κατά την 
διάρκεια του χειμώνα καθ’ όλη την πενταετία. 

- Ο παραγωγός δεσμεύεται να πραγματοποιήσει όλες 
τις αναγκαίες καλλιεργητικές εργασίες για την καλλιέρ¬ 
γεια του ψυχανθούς (όργωμα, φρεζάρισμα, σπορά κλπ.) 
και να εφαρμόσει τις αναγκαίες ποσότητες σπόρου, ανά¬ 
λογα με το καλλιεργούμενο είδος. Το ψυχανθές ενσωμα¬ 
τώνεται την άνοιξη στο έδαφος προ της σποράς της εαρι¬ 
νής καλλιέργειας. Κατά την περίοδο καλλιέργειας του ψυ¬ 
χανθούς δεν επιτρέπεται η χρήση λιπασμάτων και 
φυτοφαρμάκων. 

- Στην εαρινή καλλιέργεια που θα ακολουθήσει την εν¬ 
σωμάτωση του ψυχανθούς εφαρμόζεται ποσότητα αζώ¬ 
του (Ν) κατά τη βασική λίπανση, μειωμένη περίπου κατά 5 
Μ Ν/στρ σε σχέση με αυτή που θα καθοριστεί με την 
Υπουργική Απόφαση για κάθε βασική καλλιέργεια. 

γ. Μείωση κατά 20% της εφαρμοζόμενης αζωτούχου λί¬ 
πανσης ανά βασική καλλιέργεια σε σχέση με τα προβλε- 
πόμενα στα Προγράμματα Δράσης της Οδηγίας 
91/676/ΕΟΚ για κάθε ευπρόσβλητη ζώνη. 

Η παραπάνω μείωση της αζωτούχου λίπανσης θα εφαρ¬ 
μοστεί στην πραγματικά καλλιεργούμενη έκταση με την 
επιλέξιμη καλλιέργεια, μετά την εφαρμογή της υποχρεω¬ 
τικής αμειψισποράςτων ΚΟΓΠ και του ακαλλιέργητου πε¬ 
ριθωρίου. 

2. Ο προγραμματισμός για τη διαχείριση των αγροτε¬ 
μαχίων ως προς την εφαρμογή του ακαλλιέργητου περι¬ 
θωρίου, της αμειψισποράς των ΚΟΓΠ και των αναγκαίων 
εργασιών για την καλλιέργεια του ψυχανθούς θα εμφανί¬ 
ζεται στο ΣΠΔ. 

3. Στην περίπτωση που η επιλέξιμη καλλιέργεια είναι ζα¬ 
χαρότευτλα ή/και βιομηχανική τομάτα τότε ισχύουν τα 
αναφερόμενα στην παράγραφο 2 του άρθρου 20 της πα¬ 
ρούσας. 

4. Η εφαρμοζόμενη αζωτούχος λίπανση ανά καλλιέρ¬ 
γεια και ευπρόσβλητη ζώνη θα αναφερθεί αναλυτικά στην 
υπουργική απόφαση. 

ΚΕΦΑΛΑΙΟ Δ' 

ΕΝΙΣΧΥΣΕΙΣ ΠΛΗΡΩΜΕΣ 

Άρθρο 24 
Ύψος ενίσχυσης 

1. Στην ενίσχυση που απολαμβάνει ο δικαιούχος περι¬ 
λαμβάνεται: 

α) απώλεια εισοδήματος λόγω της εφαρμογής των δε¬ 
σμεύσεων, κατά περίπτωση επιλέξιμης καλλιέργειας και 
μεθοδολογίας. 

β) πρόσθετες δαπάνες όπως οι δαπάνες καλλιέργειας 
των ψυχανθών (Μεθοδολογία Δ) και οι εδαφικές αναλύ¬ 
σεις. Δεν λαμβάνονται υπόψη πρόσθετες δαπάνες από 
την εφαρμογή ειδικών κατηγοριών λιπασμάτων. 

γ) κίνητρο, το οποίο ισούται με το 10% της απώλειας ει¬ 
σοδήματος. 

δ) αμοιβή γεωπόνου συμβούλου, για τη σύνταξη του 
ΣΠΔ και την τεχνική στήριξη, η οποία αντιστοιχεί στο 5% 
της απώλειας εισοδήματος. 

2. Στην καταβαλλόμενη ενίσχυση (ελάχιστη(1) ή μέγι- 
στη(4)) του Παραρτήματος III περιλαμβάνεται και η αμοι¬ 
βή του γεωπόνου-συμβούλου (2). Τα ποσά της στήλης (2) 
αποτελούν την ελάχιστη αμοιβή του γεωπόνου συμβού¬ 
λου και η κατοβολή της βάσει επίσημου παραστατικού, 
συνιστά προϋπόθεση για την πληρωμή των δικαιούχων 
που έχουν ενταχθεί. Για κάθε σύμβαση που υπογράφεται, 
η ελάχιστη αμοιβή του γεωπόνου-συμβούλου, ορίζεται 
στα 50 € και βαρύνει το μέτρο. 

3. Η μέγιστη ενίσχυση (4) δίδεται στους δικαιούχους 
εφόσον προσκομίσουν δικαιολογητικά για διενέργεια εδα- 
φολογικών αναλύσεων (3), ενώ η ελάχιστη ενίσχυση (1) δί¬ 
δεται στους δικαιούχους στην περίπτωση που επιλέξουν 
να μην πραγματοποιήσουν εδαφολογικές αναλύσεις. 

4. Επισημαίνεται ότι οι ετήσιες οικονομικές ενισχύσεις 
που καταβάλλονται σε κάθε δικαιούχο για το σύνολο των 
γεωργοπεριβαλλοντικών προγραμμάτων δεν μπορούν να 
υπερβούν το ποσό των 600 €/εκτάριο (60 €/στρ.) για τις 
ετήσιες καλλιέργειες, σύμφωνα με το παράρτημα του 
Καν. (ΕΚ) 1257/99. 

5. Ειδικότερα, με βάση τα παραπάνω, τα ύψη ενισχύ¬ 
σεων ανά επιλέξιμη καλλιέργεια, περιοχή και μεθοδολο¬ 
γία (Α = Αγρανάπαυση, Β1 = αμειψισπορά με μαλακό σι¬ 
τάρι, Β2 = αμειψισπορά με σκληρό σιτάρι, Γ = Μείωση λι- 
παντικών μονάδων, Δ = Διαδοχική καλλιέργεια 
ψυχανθών, φαίνονται στο Παράρτημα III. 

Άρθρο 25 

Δικαιολογητικά πληρωμής 

1. Μετά την ετήσια ολοκλήρωση των δεσμεύσεών του, 
ο δικαιούχος υποβάλλει στην αρμόδια Δ/νση Αγροτικής 
Ανάπτυξης της Ν.Α. αίτηση πληρωμής σύμφωνα με την 
Υπουργική Απόφαση. 

Η αίτηση πληρωμής συνοδεύεται από τα εξής δικαιολο- 
γητικά: 

• Αντίγραφο της Δήλωσης-Αίτησης του ΟΣΔΕ για την 
καλλιεργητική περίοδο που αιτείται να πληρωθεί. 

• Θεωρημένο αντίγραφο του Δελτίου παροχής υπηρε¬ 
σιών του γεωπόνου - συμβούλου, αποδεικτικό της κατα¬ 
βολής της αμοιβής του. Η θεώρηση του αντιγράφου γίνε¬ 
ται από την ελεγκτική αρχή με βάση το στέλεχος του πα¬ 
ραστατικού. 

• Απόδειξη καταβολής από τον γεωπόνο - σύμβουλο 
της κράτησης υπέρ ΓΕΩΤ.Ε.Ε. Η τελευταία ανέρχεται σε 
2% επί της αμοιβής (Ν. 1474/84, άρθρο 13,παρ.1) . 


• Τα πρωτότυπα παραστατικά αγοράς λιπασμάτων ή σε 
περίπτωση αδυναμίας προσκόμισης ων πρωτότυπων, θε¬ 
ωρημένα αντίγραφα αυτών από την ελεγκτική αρχή του 
προγράμματος ή τις τοπικές υπηρεσίες του Υπουργείου 
Οικονομικών. 

• Ετήσιες απολογιστικές εκθέσεις. 

2. Οι αιτήσεις πληρωμής υποβάλλονται με την συμπλή¬ 
ρωση έτους από την υπογραφή της σύμβασης ή την 
προηγούμενη πληρωμή. Εξαίρεση μπορεί να γίνει τον 
πρώτο χρόνο πληρωμής όπου το χρονικό διάστημα μπο¬ 
ρεί να είναι μικρότερο όπως θα καθοριστεί στην Υπουργι¬ 
κή Απόφαση. Η προθεσμία για την υποβολή των αιτήσεων 
πληρωμής θα καθοριστεί στην Απόφαση του Υπουργού 
Γ εωργίας 

Άρθρο 26 

Διαδικασία πληρωμής 

Με την 523/126710/13.3.2003 (ΦΕΚ 336/Β/20.3.2003) 
απόφαση των Υπουργών Γ εωργίας και Οικονομίας και Οι¬ 
κονομικών όπως τροποποιείται κάθε φορά και ισχύει, κα¬ 
θορίζονται η διαδικασία καθώς και οι απαιτούμενοι έλεγ¬ 
χοι για την πραγματοποίηση της πληρωμής του εν λόγω 
μέτρου, ενώ λεπτομέρειες εφαρμογής της θα καθορι¬ 
στούν με σχετικές εγκυκλίους του Ο.Π.Ε.Κ.Ε.Π.Ε. 

ΚΕΦΑΛΑΙΟ Ε' 

Άρθρο 27 

Έλεγχοι 

1. Οι επιτόπιοι έλεγχοι που ορίζονται στο άρθρο 4 παρα- 
γρ. 2 της 523/126710/13.03.2003 (ΦΕΚ 336/Β/20.3.2003) 
κοινής υπουργικής απόφασης, διενεργούνται από διμελή 
τουλάχιστον Επιτροπές οι οποίες ορίζονται με απόφαση 
της οικείας Περιφέρειας μετά από πρόταση της Νομαρχια¬ 
κής Αυτοδιοίκησης και αποτελούνται: 

α. Από τον γεωπόνο της Δ/νσης Αγροτικής Ανάπτυξης 
χειριστή του προγράμματος ή τον αναπληρωτή του. 

β. Από γεωπόνο ή τοπογράφο της ίδιας υπηρεσίας ή 
αναπληρωτή τους. 

2. Οι επιτόπιοι έλεγχοι διενεργούνται καθ’ όλη τη διάρ¬ 
κεια του έτους, οπωσδήποτε πριν τη συγκομιδή των επι¬ 
λέξιμων καλλιεργειών και κατά την περίοδο όπου είναι 
δυνατή η εξακρίβωση της τήρησης των δεσμεύσεων του 
δικαιούχου. Όλες οι αναλήψεις υποχρεώσεων και δε¬ 
σμεύσεων του δικαιούχου που μπορούν να ελεγχθούν τη 
στιγμή της πραγματοποίησης του ελέγχου, αποτελούν 
αντικείμενο ελέγχου. Κατά τη διενέργεια των επιτόπιων 
ελέγχων συντάσσεται πρακτικό επιτόπιου ελέγχου. 

3. Οι επιτόπιοι έλεγχοι διενεργούνται σε ετήσια βάση σε 
ποσοστό τουλάχιστον 5% επί του συνόλου των ενταχθέ- 
ντων στο πρόγραμμα και οπωσδήποτε πριν την αίτηση 
πληρωμής από τον δικαιούχο, με βάση το δείγμα που έχει 
επιλεγεί από τη Δ/νση Αγροτικής Ανάπτυξης. Κατά τη διε¬ 
νέργεια των επιτόπιων ελέγχων ισχύουν τα προβλεπόμε- 
να από τον Καν(ΕΚ) 2419/01. 

4. Το δείγμα, για την εξασφάλιση της αντιπροσωπευτι- 
κότητας, εξάγεται: 

α. σε ποσοστό 75% με ανάλυση κινδύνου, βάσει κριτη¬ 
ρίων επικινδυνότητας όπως καθορίζονται από τον 
Καν. (ΕΚ)2419/2001 και 

β. σε ποσοστό μέχρι 25% με τυχαία επιλογή. 

5. Εάν οι επιτόπιοι έλεγχοι αποκαλύψουν σημαντικές 
παρατυπίες ή εφόσον έχουν διαπιστωθεί κάποιες ιδιαιτε¬ 
ρότητες π.χ. υπόνοιες για απάτη κ.α. τότε η Δ/νση Αγρό- 

τικής Ανάπτυξης είναι υποχρεωμένη σύμφωνα με το άρ- 
θρο21 του Καν.(ΕΚ)2419/2001 να αυξήσει τον αριθμότων 
επιτόπιων ελέγχων σε ποσοστό πάνω από το 5% κατά τη 
διάρκεια του έτους. 

6. Το σύστημα διοικητικών και επιτόπιων ελέγχων, οι 
οποίοι πραγματοποιούνται από τις ελεγκτικές αρχές, συ¬ 
μπληρώνεται από σειρά εργαστηριακών ελέγχων. Οι 
έλεγχοι αυτοί πραγματοποιούνται στο 5% των ενταχθέ- 
ντων στο πρόγραμμα. Κατά την επιλογή του δείγματος 
των εργαστηριακών ελέγχων ακολουθούνται τα κριτήρια 
επιλογής του δείγματος των επιτόπιων ελέγχων. Η επιλο¬ 
γή του δείγματος των εργαστηριακών ελέγχων γίνεται με 
απόφαση της Δ/νσης Αγροτικής Ανάπτυξης της οικείας 
Ν.Α. και αποστέλλεται στο φορέα διενέργειας των εργα¬ 
στηριακών ελέγχων και στη Δ/νση Χωροταξίας και Προ¬ 
στασίας Περιβάλλοντος. 

Άρθρο 28 
Κυρώσεις 

Κατά την εφαρμογή του προγράμματος διακρίνουμε τις 
ακόλουθες περιπτώσεις κυρώσεων: 

I. Δήλωση ανακριβών στοιχείων εκ μέρους του δικαιού¬ 
χου. 

Σύμφωνα με το άρθρο 63 του Καν. (ΕΚ) 445/02 η υποβο¬ 
λή εκ μέρους του δικαιούχου ανακριβούς δήλωσης οφει- 
λόμενης σε σοβαρή αμέλεια ή εκ προθέσεως ανακριβούς 
δήλωσης επισύρει κυρώσεις ως ακολούθως: 

1. Σε περίπτωση ανακριβούς δήλωσης οφειλομένης σε 
σοβαρή αμέλεια ο δικαιούχος αποκλείεται από το πρό¬ 
γραμμα με απόφαση του Υπουργού Γεωργίας καθώς και 
από όλα τα αγροπεριβαλλοντικά προγράμματα του Καν. 
(ΕΚ) 1257/99 για το εν λόγω ημερολογιακό έτος. Εφόσον 
η ως άνω ανακριβής δήλωση αφορά την αίτηση ένταξης 
στο πρόγραμμα, το ημερολογιακό έτος προσμετράται 
από την ημερομηνία υποβολής της αίτησης, ο δε απο¬ 
κλεισμός διαρκεί για περίοδο 365 ημερών από την ημε¬ 
ρομηνία υποβολής της αίτησης. 

Στην περίπτωση αυτή περιλαμβάνονται και δικαιούχοι 
που υποβάλλουν αίτηση ένταξης στο πρόγραμμα για 
εκτάσεις μη επιλέξιμες. 

Εφόσον η ανακριβής δήλωση λόγω σοβαρής αμέλειας 
αφορά την αίτηση πληρωμής, τότε δεν του καταβάλλεται 
καμιά ενίσχυση για το ημερολογιακό έτος στο οποίο ανα- 
φέρεται η αίτηση πληρωμής, ούτε για το πρόγραμμα για 
το οποίο έχει υπογράψει σύμβαση ούτε και για τα υπόλοι¬ 
πα αγροπεριβαλλοντικά προγράμματα που υπάγονται 
στο ίδιο κεφάλαιο του Καν. (ΕΚ) 1257/99. 

2. Σε περίπτωση εκπροθέσεως ανακριβούς δήλωσης εί¬ 
τε αυτή αφορά αίτηση ένταξης είτε αφορά αίτηση πλη¬ 
ρωμής, ο παραγωγός αποβάλλεται του προγράμματος με 
απόφαση του Υπουργού Γεωργίας και αποκλείεται για 
δύο ημερολογιακά έτη από όλα τα αγροπεριβαλλοντικά 
προγράμματα του Καν. (ΕΚ) 1257/99. Στην περίπτωση αυ¬ 
τή τα τυχόν καταβληθέντα ποσά επανακτώνται ως αχρε- 
ωστήτως καταβληθέντα. 

II. Δήλωση ανακριβών στοιχείων εκ μέρους του δικαιού¬ 
χου που αφορούν την επιλέξιμη έκταση. 

1. Στην περίπτωση παραβάσεων εκ μέρους του δικαιού¬ 
χου που αφορούν την έκταση εφαρμόζονται κατ’ αρχήν οι 
κυρώσεις του ΟΣΔΕ. 

2. Όταν διαπιστωθεί (διοικητικό ή και επιτόπιο έλεγχο) 
ότι η δηλωθείσα έκταση ανά καλλιέργεια είναι μεγαλύτε¬ 
ρη από την πιστοποιηθείσα, τότε η εφαρμογή των δε¬ 


σμεύσεων του προγράμματος από τον δικαιούχο υπολο¬ 
γίζεται επί της έκτασης που πράγματι διαπιστώθηκε. 

3. Οι κυρώσεις ως προς την έκταση επιβάλλονται σε 
όλες τις καλλιέργειες του προγράμματος ανεξάρτητα αν 
αυτές δικαιούνται ή όχι ενισχύσεων από το ΟΣΔΕ. Σημει¬ 
ώνεται ότι ο υπολογισμός του ποσοστού της υπέρβασης, 
σε όλες τις περιπτώσεις, γίνεται επί της καθορισθείσας 
έκτασης. 

4. Εφόσον από το διοικητικό ή/και τον επιτόπιο έλεγχο 
προκύψει απόκλιση μεταξύ δηλωθείσας και πιστοποιηθεί- 
σας έκτασης που υπερβαίνει το 3%, για την επόμενη καλ¬ 
λιεργητική περίοδο ο δικαιούχος υποχρεούται να τροπο¬ 
ποιήσει το Σ.Π.Δ. ως προς την έκταση και να το υποβάλει 
εκ νέου προς έλεγχο στη Δ/νση Αγροτικής Ανάπτυξης ή 
στον Περιφερειακό ή Νομαρχιακό Φορέα Διαχείρισης 
προσαρμόζοντας τις δεσμεύσεις του (λιπάνσεις, έκταση 
εφαρμογής αμειψισποράς κλπ.) στην μετά τον έλεγχο πι- 
στοποιηθείσα έκταση. Η Δ/νση Αγροτικής Ανάπτυξης υπο- 
χρεούται να τροποποιήσει την υπογραφείσα σύμβαση με¬ 
ταξύ του δικαιούχου και του Υπουργείου Γεωργίας, ανα¬ 
γράφοντας την μετά τον έλεγχο πιστοποιηθείσα έκταση. 

III. Μη τήρηση εκ μέρους του δικαιούχου των όρων της 
σύμβασης. 

Στην κατηγορία αυτή περιλαμβάνονται ιδίως οι κάτωθι 
παραβάσεις εκ μέρους του δικαιούχου: 

1. Μη τήρηση της πενταετούς δέσμευσης 

Σε περίπτωση που ο δικαιούχος, διακόπτει μονομερώς 
την εφαρμογή του προγράμματος πριν την ολοκλήρωση 
της πενταετίας, χωρίς να συντρέχουν λόγοι ανωτέρας 
βίας ή αντικειμενικής ανυπαίτιας αδυναμίας, ο δικαιούχος 
αποβάλλεται από το πρόγραμμα με απόφαση του Υπουρ¬ 
γού Γεωργίας και επιστρέφει ως αχρεωστήτως καταβλη¬ 
θέντα τα ακόλουθα κατά περίπτωση ποσά: 

• Εφόσον η διακοπή έγινε το πρώτο έτος δεν χορηγεί¬ 
ται καμία ενίσχυση ή εφόσον έχει χορηγηθεί τότε επιστέ¬ 
φεται ως αχρεωστήτως καταβληθείσα. 

• Εφόσον η διακοπή έγινε εντός του 2ου ή 3ου έτους 
δεν χορηγείται καμία ενίσχυση για το έτος της διακοπής 
ή εφόσον έχει χορηγηθεί το ποσό επιστρέφεται ως αχρε¬ 
ωστήτως καταβληθέν και επιβάλλεται επιπλέον ποινή που 
ισούται με το 50% της ενίσχυσης που χορηγήθηκε το 
προηγούμενο έτος. 

• Εφόσον η διακοπή έγινε εντός του 4ου ή 5ου έτους 
δεν χορηγείται καμία ενίσχυση για το έτος της διακοπής 
ή εφόσον έχει χορηγηθεί αυτό επιστρέφεται ως αχρεω¬ 
στήτως καταβληθέν και επιβάλλεται επιπλέον ποινή επι¬ 
στροφής που ισούται με το 25% της ενίσχυσης που χορη¬ 
γήθηκε το προηγούμενο έτος. 

Εξαιρείται η περίπτωση διαδοχής της γεωργικής εκμε¬ 
τάλλευσης από νέο παραγωγό που αναλαμβάνει να συνε¬ 
χίσει τη τήρηση των δεσμεύσεων του δικαιούχου, που 
απορρέουν από τη σύμβαση που έχει υπογράψει, για τον 
εναπομένοντα χρόνο μέχρι τη λήξη της όπως αναφέρεται 
στο άρθρο 7 της παρούσας. 

2. Μείωση της έκτασης εφαρμογήςτου προγράμματος. 

Αν κατά τη διάρκεια του προγράμματος ο δικαιούχος 

μειώσει την έκταση εφαρμογής του προγράμματος για 
την οποία έχει συμβατική υποχρέωση, αυθαίρετα και χω¬ 
ρίς να συντρέχουν λόγοι ανωτέρας βίας ή αντικειμενικής 
ανυπαίτιας αδυναμίας, τότε υποχρεούται να επιστρέφει 
τις καταβληθείσες ενισχύσεις για την έκταση αυτή, από 
την αρχή του προγράμματος με τους αναλογούντες τό¬ 
κους (διατραπεζικό επιτόκιο). 

3. Αντικατάσταση αγροτεμαχίου ή ανύπαρκτο αγροτε¬ 
μάχιο 

Η αυθαίρετη αντικατάσταση αγροτεμαχίου καλυπτό¬ 
μενου από τη σύμβαση, με άλλο το οποίο δεν έχει εντα¬ 
χθεί στο πρόγραμμα και εφόσον δε συντρέχουν λόγοι 
ανωτέρας βίας ή αντικειμενικής ανυπαίτιας αδυναμίας, 
ισοδυναμεί με μείωση της έκτασης εφαρμογής του προ¬ 
γράμματος, ίσης με την έκταση του αγροτεμαχίου το 
οποίο αντικαταστάθηκε. Και στην περίπτωση αυτή ο δι¬ 
καιούχος υποχρεούται να επιστρέφει τις καταβληθείσες 
ενισχύσεις με τους αναλογούντες τόκους για έκταση ίση 
με το αγροτεμάχιο το οποίο αυθαίρετα έβγαλε από το 
πρόγραμμα. 

Στη περίπτωση ανύπαρκτου αγροτεμαχίου εφαρμόζο¬ 
νται οι κυρώσεις της εκ προθέσεως ανακριβούς δήλω¬ 
σης. 

4. Μη υποβολή αίτησης-δήλωσης ΟΣΔΕ από το δικαι¬ 
ούχο 

Ο δικαιούχος υποχρεούται να υποβάλλει κάθε χρόνο αί- 
τηση-δήλωση του ΟΣΔΕ για τα αγροτεμάχια τα ενταγμέ- 
να στο πρόγραμμα στα οποία επιπρόσθετα μπαίνει κωδι¬ 
κός, σχετικός με το πρόγραμμα που χορηγείται από το 
ΟΣΔΕ. Σε αντίθετη περίπτωση δεν χορηγείται καμία ενί¬ 
σχυση για το εν λόγω έτος. Η ίδια κύρωση τίθεται σε πε¬ 
ρίπτωση δικαιούχου που υποβάλλει αίτηση πληρωμής 
χωρίς νααναφέρεταιτο καθορισμένο χαρτογραφικό υπό¬ 
βαθρο ή χωρίς να υπάρχει η αναφορά του σχετικού κωδι¬ 
κού του προγράμματος για τα ενταγμένα αγροτεμάχια. 

5. Μη συνεργασία κατά τη διάρκεια των ελέγχων 

Σε δικαιούχο που αρνείταιτον έλεγχο ή δεν διευκολύνει 
και δεν συνεργάζεται με εθνικά και κοινοτικά ελεγκτικά 
όργαν, το ύψος της συνολικής ενίσχυσης μειώνεται κατά 
20% στο συγκεκριμένο έτος και εφόσον επαναληφθεί η 
παράβαση, ο δικαιούχος επιστρέφει ως αχρεωστήτως κα- 
ταβληθέντα τα ποσά που έχουν καταβληθεί τα προηγού¬ 
μενα χρόνια και αποβάλλεται με απόφαση του Υπουργού 
Γεωργίας από το πρόγραμμα. 

Ο δικαιούχος απαλλάσσεται των κυρώσεων (εκτός των 
περιπτώσεων ψευδούς δήλωσης) στις περιπτώσεις που 
συντρέχουν λόγοι ανωτέρας βίας ή αντικειμενικής ανυ¬ 
παίτιας αδυναμίας. 

6. Μη τήρηση ή ελλιπής τήρηση του φακέλου του άρ¬ 
θρου 5 της παρούσας: 

- αφαιρείται από την ενίσχυση το πριμ, όπως καθορίζε¬ 
ται από τον παρακάτω τύπο: 

ΠΡΙΜ = (ΕΛΑΧΙΣΤΗ ΕΝΙΣΧΥΣΗ* 0,1)/1,1 

όπου η ελάχιστη ενίσχυση καθορίζεται στο Παράρτημα 
III της παρούσας. 

- επανάληψη συνεπάγεται αφαίρεση από την ενίσχυση, 
ποσού διπλάσιου του πριμ 

- επανάληψη πέραν της δεύτερης φοράς συνεπάγεται 
αποβολή από το πρόγραμμα και τυχόν καταβληθέντα πο¬ 
σά αναζητούνται ως αχρεωστήτως καταβληθέντα με τις 
νόμιμες προσαυξήσεις. 

7. Μη τήρηση των ορθών γεωργικών πρακτικών του 
Προγράμματος Δράσης σε κάθε ευπρόσβλητη ζώνη 

Το Πρόγραμμα Δράσης για τις ευπρόσβλητες ζώνες 
στα πλαίσια της Οδηγίας 91/676/ΕΟΚ για την προστασία 
των υδάτων από τη νιτρορύπανση γεωργικής προέλευ¬ 
σης είναι υποχρεωτικό τόσο για τα εντός τόσο και για τα 
εκτός προγράμματος αγροτεμάχια του δικαιούχου. Στην 
περίπτωση που κατά τον έλεγχο διαπιστωθεί μη τήρηση 
των απαιτούμενων στο Πρόγραμμα Δράσης εφαρμόζεται 


κύρωση στη συνολική δικαιούμενη ενίσχυση ως ακολού¬ 
θως: 

- Μη τήρηση της αζωτούχου λίπανσης, της προβλεπό- 
μενης στα Προγράμματα Δράσης ανά καλλιέργεια και ευ¬ 
πρόσβλητη ζώνη με αποδεκτή απόκλιση ±10%. 

Κύρωση 10% 

- Ρίψη υλικών συσκευασίας λιπασμάτων, φυτοπροστα- 
τευτικών προϊόντων, πλαστικών κάλυψης κ.α. στα αγρο¬ 
τεμάχια ή σε υδάτινους όγκους ή σε δημόσιους χώρους. 

Κύρωση 10% 

- Καύση της καλαμιάς σε εδάφη με κλίση >6% και σε οι¬ 
κολογικά ευαίσθητες περιοχές. 

Κύρωση 10% 

- Επιφανειακή απορροή νερού σε συγκεκριμένο αγρο¬ 
τεμάχιο ή άρδευση με τεχνητή βροχή παρακείμενων 
αγροτεμαχίων ή δρόμων. 

Την πρώτη φορά προειδοποίηση την επόμενη φορά κύ¬ 
ρωση 10%. 

- Βαθιά διήθηση νερού και μη τήρηση κανόνων ΟΕΒ. 

Κύρωση 10% 

-Μη τήρηση αποστάσεων από επιφανειακά νερά για την 
αποθήκευση των λιπασμάτων 

Κύρωση 10% 

-Μη τήρηση αποστάσεων από επιφανειακά νερά για την 
εφαρμογή λιπασμάτων 

Κύρωση 10% 

- Διάθεση υγρών κτηνοτροφικών αποβλήτων σε εδάφη 
με κλίση >8%. 

Κύρωση 10% 

- Εφαρμογή αποβλήτων κτηνοτροφικών εκμεταλλεύσε¬ 
ων σε απόσταση μικρότερη από 20μ. από επιφανειακά νε¬ 
ρά. 

Κύρωση 30% 

- Διάθεση αποβλήτων σε απόσταση μικρότερη των 50μ 
από πηγές, πηγάδια ή γεωτρήσεις που χρησιμοποιούνται 
για ύδρευση ανθρώπων ή κτηνοτροφικών μονάδων 

Κύρωση 10% 

Για όλες τις παραπάνω περιπτώσεις, σε περίπτωση επα¬ 
νάληψης, η κύρωση διπλασιάζεται ενώ σε περίπτωση 
επανάληψης για τρίτη φορά και για κάθε φορά η κύρωση 
τριπλασιάζεται. 

8. Μη τήρηση των Κωδίκων Ορθής Γεωργικής Πρακτι¬ 
κής (ΚΟΓΠ) 

Εφόσον δεν τηρούνται οι Κώδικες Ορθής Γεωργικής 
Πρακτικής όπως έχουν εγκριθεί με την υπ’ αρ. Ε(2003) 
3139/22-8-2003, επιβάλλονται οι κυρώσεις που προβλέ- 
πονται σε αυτούς. 

Σε κάθε περίπτωση δεν μπορεί για την ίδια παράβαση να 
επιβληθούν κυρώσεις και για τα Προγράμματα Δράσης 
και για τους Κώδικες Ορθής Γεωργικής Πρακτικής. Σε 
όμοιες παραβάσεις επιβάλλονται οι αυστηρότερες κάθε 
φορά κυρώσεις. 

IV. Μη τήρηση εκ μέρουςτου δικαιούχου των ειδικών δε¬ 
σμεύσεων του προγράμματος 

1. Οιπεριπτώσεις κυρώσεων για μη τήρηση απότους δι¬ 
καιούχους των ειδικών δεσμεύσεων που απορρέουν από 
την εφαρμογή του προγράμματος, όπως αναφέρονται 
στα άρθρα 20-23 της παρούσας, θα περιγραφούν στην 
Υπουργική Απόφαση που θα ακολουθήσει την έκδοση της 
παρούσας. 

2. Δικαιούχοι των οποίωνη συσσώρευση των κυρώσεων 
οδηγεί σε μηδενική ενίσχυση για ένα συγκεκριμένο έτος 
αποκλείονται και το επόμενο έτος. 

3. Το Δημόσιο έχει το δικαίωμα να διακόψει μονομερώς 
την εκτέλεση σύμβαση με το δικαιούχο, αν σε διάστημα 
δύο χρόνων διαπιστώσει κατ’ επανάληψη αδυναμία συ¬ 
νεργασίας και συμμόρφωσης του δικαιούχου, με υπαιτιό¬ 
τητα του τελευταίου. 

Άρθρο 29 

Μεταβατικές Διατάξεις 

1. Παλαιοί δικαιούχοι είναι εκείνοι που εντάχθηκαν στο 
μέτρο πριν από την έναρξη ισχύος της παρούσας και 
έχουν υπογράψει συμβάσεις σύμφωνα με την αρ. 85154/ 
574/14.3.2001 υπουργική απόφαση και τις τροποποιή¬ 
σεις και συμπληρώσεις αυτής και ενισχύονται ως σήμερα 
με τα ποσά που ίσχυαν την περίοδο ένταξής τους εφόσον 
δεν έχει λήξει η περίοδος δέσμευσής τους. 

Οι εν λόγω δικαιούχοι εφόσον πληρούν τις προϋποθέ¬ 
σεις της παρούσας απόφασης και πριν τη λήξη της πε¬ 
νταετίας της αρχικής τους σύμβασης, δύνανται να εντα¬ 
χθούν στο μέτρο με νέα σύμβαση με τους όρους, τις 
προϋποθέσεις και τα ύψη ενισχύσεων της παρούσας, 
αφού προηγουμένως διακόψουν την παλιά τους σύμβα¬ 
ση. Η νέα σύμβαση αφορά μια νέα πενταετία από τη 
στιγμή της υπογραφής της. Η υπογραφή της νέας σύμ¬ 
βασης συνεπάγεται αυτοδίκαιη ακύρωση της προηγού¬ 
μενης και συνοδεύεται από υπεύθυνη δήλωση σύμφω¬ 
να με σχετικό υπόδειγμα που θα περιλαμβάνεται στην 
απόφαση του Υπουργού Γεωργίας, στην οποία θα ανα- 
φέρεται ότι ο παλαιός δικαιούχος παραιτείται κάθε δι¬ 
καιώματος και απαίτησής του σχετικά με την παλαιό 
σύμβαση. Η υπεύθυνη δήλωση μπαίνει στον φάκελο του 
δικαιούχου. 

2. Απαραίτητη προϋπόθεση για την παραπάνω ρύθμιση 
είναι αφενός η μη ύπαρξη εκκρεμοτήτων με αχρεωστή- 
τως καταβληθείσες ενισχύσεις από την προηγούμενη πε¬ 
ρίοδο και αφετέρου η αύξηση των δεσμεύσεων που θα 
αναλάβουν οι δικαιούχοι για τη νέα πενταετία σε σχέση με 
αυτές που είχαν ήδη αναλάβει με την παλιά σύμβαση. 

Ειδικότερα: 

α. Όσοι είχαν ενταχθεί στη δράση «Ελάχιστες Δεσμεύ¬ 
σεις» μπορούν να ενταχθούν σε κάποια από τις μεθοδο¬ 
λογίες Α, Β ή Δ. 

β. Όσοι είχαν ενταχθεί στη δράση «Δεσμεύσεις πέραν 
των ελάχιστων» με αμειψισπορά 20 %+7 % μπορούν να 
ενταχθούν στην μεθοδολογία Α, Β ή Δ. 

γ. Όσοι είχαν ενταχθεί στη δράση «Δεσμεύσεις σε πε¬ 
ριοχές εξάντλησης των υδατικών πόρων» μπορούν να 
ενταχθούν στις δράσεις Α, Β, Δ, με ταυτόχρονη αύξηση 
της εντάξιμης έκτασης σε σχέση με την έκταση της πα¬ 
λιάς σύμβασης, τουλάχιστον κατά 30%. 

3. Στις παραπάνω ρυθμίσεις εντάσσονται και οι δικαιού¬ 
χοι της Β’ Προγραμματικής Περιόδου που είχαν υπογρά¬ 
ψει συμβάσεις μέχρι 31.12.1999 με έναρξη εφαρμογής 
του προγράμματος το 2000. 

4. Οι παλαιοί δικαιούχοι οι οποίοι δεν προβαίνουν στις 
ενέργειες των παραπάνω παραγράφων και δεν έχει λή¬ 
ξει η πενταετία τους, εξακολουθούν να έχουν τις υπο¬ 


χρεώσεις και τα δικαιώματα των αρχικών τους συμβάσε¬ 
ων. 

5. Τυχόν αλλαγές στα υποδείγματα του παραρτήματος 
που θα συμπεριληφθούν στην απόφαση του Υπουργού 
Γεωργίας καθορίζονται με απόφαση του Γενικού Δ/ντη 
Γεωργικών Εφαρμογών και Έρευνας του Υπουργείου Γε- 
ωργίας. 

Άρθρο 30 
Προϋπολογισμός 

1. Το ποσό της προϋπολογισθείσας δημόσιας δαπάνης 
(κοινοτική και εθνική συμμετοχή) κατά την Γ' Προγραμμα¬ 
τική Περίοδο στα πλαίσια του ΕΠΑΑ 2000-2006, ανέρχε¬ 
ται σε 111,9 εκατομμύρια €. 

Το ποσό αυτό θα βαρύνει τον Τακτικό Προϋπολογισμό 
του Υπουργείου Γεωργίας (ΚΑΕ 5323). Το 75% της δημό¬ 
σιας δαπάνης προέρχεται από το Ευρωπαϊκό Γεωργικό 
Ταμείο Προσανατολισμού και Εγγυήσεων - Τμήμα Εγγυή¬ 
σεων. 

2. Επιπλέον δαπάνες καλύπτονται από τον Τακτικό 
Προϋπολογισμό του Υπουργείου Γεωργίας (ΚΑΕ 5323) 
και θα καθορίζονται ετησίως με Κοινή Υπουργική Απόφα¬ 
ση. 

Τα ποσά αυτά αφορούν: 

- Την κάλυψη εξόδων προμήθειας γραφικών, εκτυπωτι- 
κών και λοιπών υλικών αναγκαίων για την υλοποίηση του 
προγράμματος. 

- Την αμοιβή των Επιτροπών εξακρίβωσης των προϋπο¬ 
θέσεων χορήγησης των ενισχύσεων, καθώς και των γραμ¬ 
ματέων αυτών. 

- Την κάλυψη των εξόδων κινήσεων του προσωπικού 
των φορέων εφαρμογής του προγράμματος. 

- Την κάλυψη των απαιτούμενων εργαστηριακών ελέγ¬ 
χων. 

-Την ολοκλήρωση της μηχανογράφησης του συστήμα¬ 
τος. 

Άρθρο 31 
Γ ενικές Διατάξεις 

Για ανειλημμένες υποχρεώσεις παλιών δικαιούχων για 
τους οποίους δεν ισχύουντα αναφερόμενα στο άρθρο 29 
της παρούσας, ισχύουν οι διατάξεις της 85154/574/ 
14.3.2001 υπουργικής απόφασης, όπως συμπληρώθηκε 
και τροποποιήθηκε από τις 85687/966/15.3.2002,127208/ 
1.4.2003 και 126367/25.2.2002. 

Ο Υπουργός Γεωργίας εξουσιοδοτείται με αποφάσεις 
του να καθορίζει τις λεπτομέρειες εφαρμογής της πα¬ 
ρούσας 

Τα Παραρτήματα I, II και III αποτελούν αναπόσπαστο μέ¬ 
ρος της παρούσας. 

Η έκδοση της παρούσας δεν συνεπάγεται καμία αύξη¬ 
ση του προϋπολογισμού των γεωργοπεριβαλλοντικών 
προγραμμάτων του Εγγράφου Προγραμματισμού Αγρο¬ 
τικής Ανάπτυξης (ΕΠΑΑ) περιόδου 2000-2006. 

Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως. 

ΠΑΡΑΡΤΗΜΑ I 

Εννοιολογικοί προσδιορισμοί 

Για την εφαρμογή του παρόντος προγράμματος οι έν¬ 
νοιες έχουν τους αντίστοιχους ορισμούς: 

1. Γεωργός 

Νοείται αυτός που ανήκει σε μια από τις δύο παρακάτω 
κατηγορίες: 

α. Ο ασφαλισμένος στον ΟΓΑ. 

β. Το φυσικό πρόσωπο εφόσον είναι νόμιμος κάτοχος 
γεωργικής εκμετάλλευσης από τις δραστηριότητες της 
οποίας αντλεί τουλάχιστον το 25% του συνολικού του ει¬ 
σοδήματος. 

Η σύγκριση των εισοδημάτων (γεωργικών - εξωγεωργι- 
κών) γίνεται από τον μέσο όρο των διαθέσιμων στοιχείων 
των φορολογικών δηλώσεων ή εκκαθαριστικών σημειω¬ 
μάτων των τριών τελευταίων ετών, πριν την υποβολή του 
φακέλου υποψηφιότητας. 

2. Γεωργική εκμετάλλευση 

Νοείται η μονάδα παραγωγής για εμπορικούς σκο¬ 
πούς προϊόντων γεωργίας (φυτική -ζωική παραγωγή) 
υπό ενιαία διοίκηση και διαχείριση. 

3. Νόμιμη κατοχή 

Κάτοχοι γεωργικής εκμετάλλευσης νοούνται: 

α. Ο ιδιοκτήτης 

Η ιδιοκτησία υφίσταται σε όλες τις περιπτώσεις που 
αναγνωρίζονται από το Εθνικό Δίκαιο. Η ιδιοκτησία στην 
περίπτωση οικογενειακών εκμεταλλεύσεων δύναται να 
θεωρηθεί ότι συντρέχει στο πρόσωπο και των δύο συζύ¬ 
γων ανεξάρτητα πραγματικού γεγονότος, με την προϋ¬ 
πόθεση ότι θα αποδεικνύεται με την προσκόμιση των 
αιτήσεων του ΟΣΔΕ και για τους δύο συζύγους. 

β. Ο μισθωτής 

Η μίσθωση θα πρέπει να είναι στο όνομα του αιτούντος 
για ένταξη στο πρόγραμμα (φυσικό πρόσωπο) και να έχει 
συναφθεί με έγγραφο βεβαίας χρονολογίας όταν η διάρ- 
κειά της είναι μέχρι 6 έτη και με συμβολαιογραφικό έγ¬ 
γραφο το οποίο να έχει μεταγράφει, όταν η διάρκεια της 
είναι μεγαλύτερη των 6 ετών. 

4. Αγροτεμάχιο 

Σύμφωνα με το ΟΣΔΕ ορίζονται σαν: 


• κτηματολογικό τεμάχιο: συνεχές τμήμα εδάφους, το 
οποίο έχει καθορισμένη τοπογραφική - χαρτογραφική - 
ιδιοκτησιακή αναφορά από τη χρήση του. 

• αγροτεμάχιο: συνεχές τμήμα εδάφους το οποίο απο- 
τελείται από ένα ή περισσότερα συνεχή κτηματολογικό 
τεμάχια επί του οποίου πραγματοποιείται μία μόνο καλ¬ 
λιέργεια από ένα μόνο κάτοχο εκμετάλλευσης. 

4. Περιοχές εξάντλησης υδατικών πόρων 

Οι περιοχές αυτές προσδιορίζονται από μελέτες που 
έγιναν ανά νομό με βάση υδρογεωλογικά κριτήρια όπως: 

• Πτώση υδροφόρου ορίζοντα 

• Ύπαρξη ή όχι πλευρικής τροφοδοσίας 

• Ύψος κατακόρυφων κατακρημνίσεων 

• Τύπος του υδροφόρου ορίζοντα 

5. Σχέδιο Περιβαλλοντικής Διαχείρισης (ΣΠΔ) 

Το Σχέδιο Περιβαλλοντικής Διαχείρισης (ΣΠΔ) αποτελεί 
ένα δετές σχέδιο το οποίο περιγράφει την υφιστάμενη κα¬ 
τάσταση της εκμετάλλευσης, τους ενδιάμεσους και τελι¬ 
κούς στόχους της περιβαλλοντικής διαχείρισης και τη 
στρατηγική για την επίτευξη τους. 

Το Σ.Π.Δ. για να γίνει αποδεκτό θα πρέπει να είναι σύμ¬ 
φωνο με τον τύπο υποδείγματος και να υπογράφεται από 
Γεωπόνο -Σύμβουλο, μέλος του ΓΕΩΤ.Ε.Ε. 

6. Γεωπόνος σύμβουλος 

Γ ια την εφαρμογή του προγράμματος κρίνεται ανα¬ 
γκαία η ύπαρξη γεωπόνου συμβούλου μέλους του ΓΕ¬ 
ΩΤ.Ε.Ε. που θα αναλαμβάνει την σύνταξη και υπογραφή 
του Σχεδίου Περιβαλλοντικής Διαχείρισης (ΣΠΔ) της εκ¬ 
μετάλλευσης, και την τεχνική υποστήριξη για την ορθο¬ 
λογική υλοποίησή του. 

7. Περίοδος δέσμευσης 

Περίοδος δέσμευσης νοείται, το συνεχές χρονικό διά¬ 
στημα των πέντε (5) ετών, κατά το οποίο ο δικαιούχος θα 
πρέπει να τηρήσει τις συμβατικές υποχρεώσεις που 
απορρέουν από το πρόγραμμα. 

8. Ευπρόσβλητη ζώνη 

Ως ευπρόσβλητες ζώνες χαρακτηρίζονται οι χερσαίες 
εκείνες περιοχές, των οποίων τα νερά απορρέουν στα νε¬ 
ρά που έχουν υποστεί ρύπανση καθώς και τα νερά που εν¬ 
δέχεται να την υποστούν, εάν δεν εφαρμοστούν τα Προ¬ 
γράμματα Δράσης. 

ΠΑΡΑΡΤΗΜΑ II 

1. Μέτρα για την καλλιέργεια βάμβακος 

Για την καλλιεργητική περίοδο 2003 καθορίζονται τα 
ακόλουθα μέτρα: 

α) Οι κατά κύριο επάγγελμα αγρότες, με βάση τα στοι¬ 
χεία των ενημερωμένου Μητρώου Αγροτών -Βαμβακοπα¬ 
ραγωγών, επιτρέπεται να καλλιεργήσουν το σύνολο της 
έκτασης που καλλιέργησαν και δήλωσαν στο ΟΣΔΕ την 
καλλιεργητική περίοδο 2002 και διαπιστώθηκε, μετά από 
τους προβλεπόμενους ελέγχους, να είναι σύμφωνη με τις 
ισχύουσες εθνικές διατάξεις. Η εν λόγω έκταση σε καμία 
περίπτωση δεν μπορεί να είναι μεγαλύτερη από εκείνη 
του μέσου όρου της πενταετίας 1995-1999 ή της έκτασης 
του έτους 2000, μειωμένη κατά 5%, σύμφωνα με την κοι¬ 
νή υπουργική απόφαση 40420/28.2.2002. 

β) Οι μη κατά κύριο επάγγελμα αγρότες, με βάση τα 
στοιχεία του ενημερωμένου Μητρώου Αγροτών - Βαμβα¬ 
κοπαραγωγών, επιτρέπεται να καλλιεργήσουν την έκτα¬ 
ση που καλλιέργησαν και δήλωσαν στο ΟΣΔΕ κατά την 
καλλιεργητική περίοδο του 2002 και η οποία διαπιστώθη¬ 
κε μετά από τους προβλεπόμενους ελέγχους, να είναι 
σύμφωνη μετις ισχύουσες εθνικές διατάξεις, με εφαρμο¬ 
γή υποχρεωτικής αμειψισποράς έτσι ώστε το συνολικό 
ποσοστό αυτής για τις καλλιεργητικές περιόδους 2002/ 
2003 και 2003/2004 να ανέρχεται στο 20% της καλλιερ¬ 
γούμενης με βαμβάκι έκτασης στην εκμετάλλευση όταν 
αυτή είναι πάνω από 50 στρέμματα. 

2. Προγράμματα Δράσης 

• Να εφαρμόζουν τη λιπαντική αγωγή σχετικά με τον 
αριθμό, το χρόνο και την ποσότητα του εφαρμοζόμενου 
αζώτου όπως αυτές καθορίζονται ανά καλλιέργεια και 
εδαφική κλάση στα Παραρτήματα των αντίστοιχων Προ¬ 
γραμμάτων Δράσης. 

• Να χρησιμοποιούν συστήματα άρδευσης και να εφαρ¬ 
μόζουν τον αριθμό αρδεύσεων και τη δόση άρδευσης 
όπως καθορίζονται ανά καλλιέργεια και εδαφική κλάση στα 
Παραρτήματα των αντίστοιχων Προγραμμάτων Δράσης. 

• Η άρδευση πρέπει να γίνεται με τρόπους που να απο¬ 
κλείουν την υδατική διάβρωση του εδάφους, την επιφα¬ 
νειακή απορροή και τη βαθιά διήθηση. 

• Για την αποφυγή της υδατικής διάβρωσης είναι απα¬ 
ραίτητη η δημιουργία σταθερών ακαλλιέργητων λωρί¬ 
δων, που λειτουργούν σαν ανασχετικές ζώνες και οι οποί¬ 
ες καλύπτονται από αυτοφυή βλάστηση (γρασίδια). Η 
ύπαρξη φυτικής κάλυψης έστω και με μη καλλιεργούμενα 
φυτά είναι αναγκαία. 

• Να αποφεύγεται η λίπανση σε παγωμένες ή καλυμμέ¬ 
νες με χιόνια επιφάνειες. 

• Να αποφεύγεται η χρήση ή η διασπορά των λιπασμά¬ 
των σε τοποθεσίες όπου ο κίνδυνος της επιφανειακής 
απορροής είναι μεγάλος και ιδιαίτερα σε εδάφη που νε- 
ροκρατούν. 

• Να αποφεύγεται η λίπανση με αζωτούχα λιπάσματα 
από 15 Οκτωβρίου μέχρι 1 Φεβρουάριου. 

• Η αποθήκευση λιπασμάτων θα πρέπει να γίνεται σε 
χώρους που απέχουν απόσταση μεγαλύτερη των 50 μ. 
από τις επιφάνειες των νερών (ποτάμια, τάφροι στράγγι¬ 
σης, τεχνητές λίμνες, λιμνοδεξαμενές κ.λ.π). 


• Να αποφεύγεται η χρήση αζωτούχων λιπασμάτων σε 
απόσταση μικρότερη των 2μ. από όχθες διωρύγων ή κα- 
ναλιών άρδευσης ή στράγγισης, σε περίπτωση επίπεδων 
εκτάσεων και των 6μ. σε παρόχθιες εκτάσεις που παρου¬ 
σιάζουν σημαντική κλίση (μεγαλύτερη από 8%). 

• Κατά την προετοιμασία για τη σπορά και τις άλλες 
καλλιεργητικές φροντίδες επικλινών εκτάσεων οι αρό¬ 
σεις να γίνονται κατά τις ισοϋψείς καμπύλες του εδά¬ 
φους. 

• Να αποφεύγεται η διασπορά χημικών λιπασμάτων 
όταν πνέει ισχυρός άνεμος. 

• Να αποφεύγεται η διάθεση υγρών κτηνοτροφικών 
αποβλήτων σε εδαφικές εκτάσεις με σημαντική κλίση 
(άνω του 8%). 

• Η συνολική ετήσια ποσότητα αζώτου με την οποία 
εφοδιάζεται το έδαφος των λιβαδιών από τη χρήση επε¬ 
ξεργασμένων κτηνοτροφικών αποβλήτων δεν θα πρέπει 
να υπερβαίνει τα 17 χλγ/στρ. στα καλυμμένα με βλάστη¬ 
ση εδάφη και τα 15 χλγ/στρ. στα ακάλυπτα. Η ίδια παρα¬ 
πάνω οριακή ποσότητα ισχύει και για τις καλλιεργούμε¬ 
νες εκτάσεις για περίοδο 12 μηνών. 

• Δεν πρέπει να γίνεται εφαρμογή κτηνοτροφικών απο¬ 
βλήτων σε ζώνη πλάτους τουλάχιστον 20μ. από τα επιφα¬ 
νειακά νερά (λίμνες, ποτάμια, ρέματα). 

• Γ ια την προστασία των υπόγειων νερών, τα κτηνοτρο- 
φικά απόβλητα, δεν πρέπει να εφαρμόζονται σε ζώνη πλά¬ 
τους τουλάχιστον 50μ. από πηγές, πηγάδια ή γεωτρήσεις 
που χρησιμοποιούνται για ύδρευση ανθρώπων ή κτηνο¬ 
τροφικών μονάδων. 

• Η σπορά να γίνεται όσο το δυνατόν πιο πρώιμα (15-30 
Σεπτεμβρίου) γιατί οι όψιμες σπορές ευνοούν τις απώλει¬ 
ες νιτρικών. 

• Η ύπαρξη φυτικής κάλυψης γενικά, έστω και με μη 
καλλιεργούμενα φυτά, είναι αναγκαία. 

• Τα υπολείμματα καλλιεργειών, φτωχά σε άζωτο, 
όπως είναι το άχυρο των σιτηρών, μειώνει τις εδαφικές 
απώλειες σε άζωτο αν ενσωματωθούν στο έδαφος το Φθι¬ 
νόπωρο, ιδιαίτερα αν ακολουθήσει σπορά κάποιας καλ¬ 
λιέργειας. 

• Να μην εγκαταλείπουν στοντόπο εφαρμογής ή σε άλ¬ 
λο πλην αυτού που ορίζεται τα υλικά και μέσα συσκευα- 
σίας των λιπασμάτων. 

3. Κώδικες Ορθής Γεωργικής Πρακτικής (ΚΟΓΠ) 

Επιπλέον των παραπάνω ορθών γεωργικών πρακτικών 
που ισχύουν για τις ευπρόσβλητες ζώνες, για το σύνολο 
της χώρας εφαρμόζονται επιπλέον και οι Κώδικες Ορθής 
Γεωργικής Πρακτικής όπως εγκρίθηκαν με την υπ’ αριθμ. 
Ε(2003) 3139/22.8.2003 Απόφαση της Ευρωπαϊκής Επι¬ 
τροπής γιατηντροποποίηση του Εγγράφου Προγραμμα¬ 
τισμού Αγροτικής Ανάπτυξης (ΕΠΑΑ 2000-2006). 

Οι Κώδικες Ορθής Γεωργικής Πρακτικής (ΚΟΓΠ) απο¬ 
τελούν τις ελάχιστες απαιτήσεις που πρέπει να τηρούν οι 
παραγωγοί στο σύνολο της εκμετάλλευσή στους με στό¬ 
χο την προστασία του περιβάλλοντος και τη διαφύλαξη 
του φυσικού χώρου στα πλαίσια εφαρμογής του μέτρου 
3.5 "Μείωση της Νιτρορύπανσης Γεωργικής Προέλευ¬ 
σης”. 

ΠΑΡΑΡΤΗΜΑ III 


Ενίσχυση σε €/στρέμμα 

ΒΑΜΒΑΚΙ 

ΒΑΜΒΑΚΙ ΘΕΣΣΑΛΙΑ - ΦΘΙΩΤΙΔΑ 


Μεθοδολογία 

Ελάχιστη 
ενίσχυση (1) 
€/στρ 

Τεχνική 

στήριξη 12 * 

€/στρ 

Αναλύσεις 
εδάφους (3) 
€/στρ 

Μεγίστη 
ενίσχυση* 4 * €/στρ 

Α 

60,0 

2,7 

- 

- 

Β1 

60,0 

2,7 

- 

- 

Β2 

52,9 

2,3 

2,5 

55,4 

Γ 

17,2 

0,7 

2,5 

19.7 

Δ 

46,0 

2,0 

2,5 

48,5 


ΒΑΜΒΑΚΙ ΚΩΠΑΪΔΑ 


Μεθοδολογία 

Ελάχιστη 

ενίσχυση 

€/στρ 

Τεχνική 

στήριξη 

€/στρ 

Αναλύσεις 
εδάφους €/στρ 

Μεγίστη ενίσχυση 
€/στρ 

Α 

59,1 

2,56 

- 

- 

Β1 

60 

2,92 

- 

- 

Β2 

60 

2,61 

- 

- 

Γ 

17,1 

0,74 

2,5 

19,6 

Δ 

52,1 

2,26 

2,5 

54.6 


ΑΡΑΒΟΣΙΤΟΣ 


ΑΡΑΒΟΣΙΤΟΣ ΘΕΣΣΑΛΙΑ 


Μεθοδολογία 

Ελάχιστη 

ενίσχυση 

€/στρ 

Τεχνική 

στήριξη 

€/στρ 

Αναλύσεις 
εδάφους €/στρ 

Μέγιστη ενίσχυση 
€/στρ 

Α 

29,1 

1,3 

2,5 

31,7 

Β1 

33,1 

1,4 

2,5 

35,6 

Β2 

24,4 

1,1 

2,5 

26,9 

Γ 

9,8 

0,4 

2,5 

12,3 

Δ 

38,6 

1,7 

2,5 

41,1 


ΑΡΑΒΟΣΙΤΟΣ ΚΩΠΑΪΔΑ 


Μεθοδολογία 

Ελάχιστη 

ενίσχυση 

€/στρ 

Τεχνική 

στήριξη 

€/στρ 

Αναλύσεις 
εδάφους €/στρ 

Μέγιστη ενίσχυση 
€/στρ 

Α 

27,7 

1,2 

2,5 

30,2 

Β1 

33,1 

1,4 

2,5 

35,6 

Β2 

24,4 

1,1 

2,5 

26,9 

Γ 

9,4 

0,4 

2,5 

11,9 

Δ 

38,3 

1,7 

2,5 

40,8 


ΑΡΑΒΟΣΙΤΟΣ ΗΛΕΙΑ 


Μεθοδολογία 

Ελάχιστη 

ενίσχυση 

€/στρ 

Τεχνική 

στήριξη 

€/στρ 

Αναλύσεις 
εδάφους €/στρ 

Μέγιστη ενίσχυση 
€/στρ 

Α 

26,2 

1,1 

2,5 

28,7 

Β1 

30,2 

1,3 

2,5 

32,7 

Β2 

22,8 

1,0 

2,5 

25,3 

Γ 

9,0 

0,4 

2,5 

11,5 

Δ 

37,8 

1,6 

2,5 

40,3 

ΒΙΟΜΗΧΑΝΙΚΗ ΤΟΜΑΤΑ 


ΒΙΟΜΗΧΑΝΙΚΗ ΤΟΜΑΤΑ ΘΕΣΣΣΑΑΙΑ 


Μεθοδολογία 

Ελάχιστη 

ενίσχυση 

€/στρ 

Τεχνική 

στήριξη 

€/στρ 

Αναλύσεις 
εδάφους €/στρ 

Μεγίστη ενίσχυση 
€/στρ 

Α 

60,0 

2,7 

- 

- 

ΒΙ 

60,0 

2,8 

- 

- 

Β2 

57,6 

2,5 

2,5 

60,0 

Γ 

21,6 

0,9 

2,5 

24,1 

Δ 

50,5 

2,2 

2,5 

53,0 


ΒΙΟΜΗΧΑΝΙΚΗ ΤΟΜΑΤΑ ΚΩΠΑ ΪΑ Α 


Μεθοδολογία 

Ελάχιστη 

ενίσχυση 

€/στρ 

Τεχνική 

στήριξη 

€/στρ 

Αναλύσεις 
εδάφους €/στρ 

Μεγίστη ενίσχυση 
€/στρ 

Α 

54,5 

2.4 

2,5 

57,0 

Β1 

54,5 

2,4 

2,5 

57,0 

Β2 

50,0 

2,2 

2,5 

52,5 

Γ 

18,7 

0,8 

2,5 

21,2 

Δ 

47,6 

2,1 

2,5 

50,1 


ΒΙΟΜΗΧΑΝΙΚΗ ΤΟΜΑΤΑ ΗΛΕΙΑ 


Μεθοδολογία 

Ελάχιστη 

ενίσχυση 

€/στρ 

Τεχνική 

στήριξη 

€/στρ 

Αναλύσεις 
εδάφους €/στρ 

Μεγίστη ενίσχυση 
€/στρ 

Α 

60,0 

2,8 

- 

- 

Β1 

60,0 

2,8 

- 

- 

Β2 

59,7 

2,6 

- 

- 

Γ 

21,9 

0,9 

2,5 

24,4 

Δ 

50,8 

2,2 

2,5 

53,3 


ΖΑΧΑΡΟΤΕΥΤΛΑ 


ΖΑΧΑΡΟΤΕΥΤΛΑ ΘΕΣΣΣΑΑΙΑ 


Μεθοδολογία 

Ελάχιστη 
ενίσχυση 
€/στρ (1) 

Τεχνική 
στήριξη 
€/στρ (2) 

Αναλύσεις 
εδάφους €/στρ 
(3) 

Μεγίστη ενίσχυση 
€/στρ(4) 

Α 

49,1 

2,1 

2,5 

51,6 

Β1 

41,5 

1,8 

2,5 

44,0 

Β2 

38,7 

1,7 

2,5 

41,2 

Γ 

13,5 

0,6 

2,5 

16,0 

Δ 

42,4 

1,8 

2,5 

44,9 


ΖΑΧΑΡΟΤΕΥΤΛΑ ΚΩΠΑΪΑΑ 


Μεθοδολογία 

Ελάχιστη 

ενίσχυση 

€/στρ 

Τεχνική 

στήριξη 

€/στρ 

Αναλύσεις 
εδάφους €/στρ 

Μεγίστη ενίσχυση 
€/στρ 

Α 

49,0 

2,1 

2,5 

51,5 

Β1 

54,7 

2,4 

2,5 

57,2 

Β2 

47,5 

2,1 

2,5 

50,0 

Γ 

13,5 

0,6 

2,5 

16,0 

Δ 

42,4 

1,8 

2,5 

44,9 


Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 6 Φεβρουάριου 2004 

